Mohon Maaf Pada Kakak Ipar, Ali Puteh Sedia Undur Diri Dari Dunia Seni

Petang tadi berlangsungnya sidang media yang diadakan oleh pelawak Ali Puteh bagi menjelaskan segala kontroversi berhubung dakwaan dikatakn mahu membolot harta peninggalan abang, Allahyarham Abam Bocey.

Di sidang media itu, Ali membuat permohonan maaf secara terbuka kepada kakak iparnya iaitu Noor Hidayah. Ali mengakui ketika itu dia terlalu mengikut perasaan dan masih bersedih dengan pemergian abangnya.

BACA: Ali Puteh Pelik Kakak Ipar Serah Dompet Arwah Tanpa Wang & Kad Bank

“Saya memohon maaf kepada kakak ipar saya kerana terlalu mengikut rasa amarah ketika menulis status tersebut di Instagram (IG) saya sebelum ini.

“Saya tidak malu mengaku bersalah kerana, ya memang saya yang tulis buka orang hacked IG saya. Saya memadam posting tersebut selepas ramai yang menelefon dan menasihati saya supaya tidak bertindak melulu.

“Saya terima kesan akibat perbuatan saya itu dengan pelbagai tohman dilemparkan termasuk fitnah. Namun saya tidak simpan di dalam hati dan memaafkan mereka,” katanya kepada Astro Gempak.

Ali memberitahu dia akan bertemu dengan kakak iparnya dalam masa terdekat dan menyelesaikan semua perkara sesama keluarga. Dalam pada itu, Ali berkata dia sedia berundur dari dunia seni seandainya rezekinya terhenti setakat ini disebabkan kontroversi tersebut.

“Saya sedia berundur dari dunia seni dan pentas lawak sekiranya tidak diperlukan lagi. Andai rezeki saya terhenti di sini, disebabkan kontroversi ini saya reda. Saya berserah kepada Allah SWT.

“Saya akan fokus menjaga ibu. Lagipun kehadiran saya dalam dunia seni ini bersama arwah Abam. Apalah maknanya tanpa dia di sini bersama saya,” katanya.


Syafie Naswip & Aishah Azman Kembali Follow Di IG?

Tahun lalu hangat diperkatakan mengenai kisah putus tunang Syafie Naswip dan Aishah Azman sehingga dikatakan menimbulkan pergaduhan diantara mereka.

Namun, baru-baru ini mereka dikatakan sudah kembali mengikuti akaun Instagram satu sama lain. Menurut Syafie, dia sudah melupakan persengketaan yang berlaku dan tiada masalah jika ditawarkan berlakon bersama.

“Alhamdulillah, luka kontroversi putus cinta sudah sembuh sepenuhnya. Memasuki 2020, perasaan saya sangat okay. Saya tidak lagi menyimpan perasaan marah padanya. Saya tiada masalah mahu menegurnya andai ditakdirkan bertemu dalam mana-mana acara.

“Saya tidak kisah sekiranya ditawarkan berkerja sama dalam satu produksi. Tetapi, perlu melihat skrip terlebih dahulu. Saya akan terima sekiranya jalan cerita dan skrip menarik.

“Entahlah, sebaik memasuki tahun baharu, hati menjadi lebih tenang. Mungkin juga faktor usia yang semakin meningkat. Pada masa yang sama, nasihat pelakon senior yang meminta saya memperbetulkan diri sendiri, tidak kira sama ada berada di pihak yang betul atau sebaliknya memberikan kesedaran,” katanya kepada BH Online.

Dalam pada itu, Syafie berkata dia tidak serik bercinta dengan orang dalam industri dan mengakui sebelum ini dia terburu-buru membuat keputusan untuk bertunang.

“Dahulu, saya mengaku terburu-buru membuat keputusan untuk bertunang. Tetapi, saya mahu mengenali hati budi pasangan, sebelum memikirkan fasa lebih serius.

“Saya tidak serik dengan apa yang berlaku. Saya masih membuka pintu hati mengenali orang baharu tetapi nampaknya masih belum ada calon yang sesuai. Saya tidak kisah siapa pun wanita sama ada artis atau orang biasa. Yang penting adalah keserasian,” katanya.


“Sabar Wahai Sayangku, Hamzah Kena Kuat Seperti Ayah”

Hampir dua minggu pemergian Allahyarham Abam Bocey, baru-baru ini balu arwah berkongsikan video sedih memaparkan anak mereka, Syed Uthman Hamzah Al-Juffrey sedang menonton video nyanyian bapanya.

Lebih pilu, Hamzah yang kini berusia 8 bulan cuba menyentuh skrin telefon berkenaan seolah merindui bapanya. Noor Hidayah berkata, anaknya akan berhenti menangis sebaik sahaja menonton video bapanya itu.

Allah menggalir air mata, bila ibu melihat hamzah dengar lagu arwah ayah nye? dengar & lihat baru dia benti menagis, sabar wahai sygku, hamzah kene kuat seperti ayah?? ayah sentiasa tengok hamzah, terima kasih pokcu @zainuddin_94 sentiasa layan hamzah..terubat kerinduan hamzah #syeduthmanhamzahaljuffrey

A post shared by  hidayah_ (@hidayah_abam) on Feb 18, 2020 at 12:43am PST

“Allah mengalir air mata, bila ibu melihat Hamzah dengar lagu arwah ayahnya. Dengar dan lihat baru dia berhenti menangis. Sabar wahai sayangku, Hamzah kena kuat seperti ayah. Ayah sentiasa tengok Hamzah,” tulisnya.

Video tersebut mendapat perhatian netizen yang sebak melihat kedua anak beranak itu serta memberikan kata-kata semangat agar terus tabah menghadapi pemergian insan tersayang.

Abam atau nama sebenarnya, Syed Umar Mokhtar yang meninggal dunia pada 10 Februari lalu selepas mengalami demam panas selama beberapa hari.


DSV Nekad Teruskan Saman Malu Terhadap Azwan Ali

Meskipun Azwan Ali sudah pun membuat permohonan maaf secara terbuka pada 11 Februari lalu, namun usahawan kosmetik Datuk Seri Vida tetap akan menfailkan saman terhadap pengacara sensasi itu.

Menurut Vida, dia nekad untuk meneruskan saman kerana bukan sahaja maruahnya tercalar tetapi terguris dengan penghinaannya yang disifatkan melampau yang menyentuh kejadian dua arwah anak lelakinya.

MENTANG2 aku buat PC dgn berhemah Hampir menitis air mata dpn ORG SEOLAH MENAGIH SIMPATI AGAR KO BERADAB MINTAK MAAF DGN CARA BETUL Tapi 2 jam ko bawak 5 lawyer Bawak batang besi telepon Ko buat wartawan seolah berhadap dgn kucing.. nak suruh tunduk ikut cakap ko? AJARAN MANA KAU NI AZWAN? TAK RETI BASO KO?? Aku bukan budak laa Ko mintak maaf dgn cara JIJIK Belit2 ayat.. satu Malaysia reti kelih Cara kau.. maki org tu.. maki org ni 5hari aku ambik masa fikir ESOK!! KAU Tengok apa jadi ?? Demi maruah aku manusia.. CikB.. Maruah BISNES AKU kau hancurr.. Tunggu aku sekolahkan kau!!

A post shared by  Dato' Seri Dr. Hajah Vida (@datoserivida) on Feb 19, 2020 at 1:54am PST

“Memang sudah mohon maaf tapi apabila satu jam lebih buat sidang media, saya rasa kemaafan hari itu itu telah membakar lagi hati saya. Hati saya makin terguris dan tercalar.

“Tambah lagi bila kait dengan kematian anak saya. Mengaibkan bila dikaitkan dengan rentung, sakit hati saya dengan perkataan rentung tu. Anak saya tak rentung la, berapa kali saya nak cakap. Mereka lemas asap berpelukan dalam bilik air menunggu diselamatkan.

“Tiga bulan saya terlantar sebab kejadian berkenaan. Video berita tentang kematian anak saya pun saya tak mampu nak tengok,” katanya kepada Astro Gempak.

Dalam pada itu, peguam Vida menjelaskan saman yang difailkan bukan untuk menuntut ganti rugi tetapi membaiki reputasi anak guamnya yang telah dicalarkan oleh Azwan.

Terdahulu, Azwan dikatakan menghina kematian dua anaknya yang meninggal dunia dalam insiden kebakaran beberapa tahun lalu serta didakwa menghina fizikal anak perempuannya, Cik B.

Difahamkan, Azwan berbuat demikian akibat tidak berpuas hati dan mendakwa Vida tidak membayarnya setelah membuat kemunculan di sebuah acara yang dianjurkan usahawan itu.


Patutlah Tengok Ramai Yang Upload Kata Sedap, Rupanya Memang Sedap Sungguh!

Sebut sahaja perkataan sedap, pasti ramai yang terbayang makanan yang lazat dan menyelerakan bukan? Sekarang trend sebelum makan sahaja mesti snap gambar makanan yang terhidang depan mata. Itulah yang terjadi pada kami.

Di mana asal buka sahaja laman media sosial Instagram mahupun Facebook, kami terlihat beberapa keping gambar mengenai ‘benda’ ini. Boleh dikatakan setiap gambar yang dimuatnaik tu semuanya bersertakan caption dengan perkataan ‘sedap’.

Sudah semestinya kami pun terpengaruh untuk mencari makanan yang membanjiri laman media sosial ini. Bila ramai yang mengatakan ‘benda’ ini sedap, apa lagi kami pun tak sabar lah nak mencuba.

Bila dah borong banyak makanan sedap ni kami pun cuba rasa dan mula terpengaruh pula dengan Snek Ku Grain 5 ni. Sedap wey! Tak tipu.

Bukan sahaja sedap, tetapi ada pelbagai perisa dan bahan yang lazat dan sihat digunakan untuk Snek Ku Grain 5 ini.

Meskipun bersaiz kecil tapi nilai dalamannya sangat besar kerana ia terkandung oat, jagung, beras putih, beras merah dan juga brown rice. Jika nak dibandingkan dengan snek lain, ini yang terbaik untuk anda. Yang penting sedap!

Senang cerita makan Snek ku Grain 5 ni setiap hari pun tak apa. Sebab bahan-bahan yang digunakan semuanya berkhasiat dan yummy!

Yang paling best tu, snek ni hadir dalam 4 perisa. Ada perisa Green Peas, Spicy Paprika, Potato dan Tomato.

Nasihat kami, anda perlu cuba keempat-empat perisa ini sebab semuanya sedap dan kena dengan tekak orang Malaysia. Paling best kanak-kanak pun boleh makan tahu!

Lepas ini, kalau ada jamuan apa-apa, berkelah ke, boleh lah anda kenalkan Snek Ku Grain 5 kepada kawan-kawan. Memang wajib ada bila berkumpul ramai-ramai. Makan sambil bergosip. Opss!

Jadi apa tunggu lagi, jangan lupa terjah kedai runcit atau pasar raya berdekatan anda untuk cuba Snek Ku Grain 5 ini. Rugi kalau anda tak cuba tau Untuk maklumat lanjut layari Facebook Snekku.


Ali Puteh Pelik Kakak Ipar Serah Dompet Arwah Tanpa Wang & Kad Bank

Pelbagai kecaman dilemparkan terhadapnya susulan status hinaan terhadap kakak iparnya, Noor Hidayah, akhirnya adik kepada Allahyarham Abam Bocey iaitu pelawak Ali Puteh tampil memberikan penjelasan.

Menafikan dakwaan netizen bahawa dia dan keluarga cuba mengambil harta pusaka peninggalan arwah, Ali berkata dia sudah pun berbincang dengan Hidayah bahawa dia akan menguruskan hal penting terutama hutang arwah.

“Pada hari kedua selepas arwah meninggal dunia, saya dah berbincang dengan isterinya untuk menguruskan hal-hal penting dan yang paling utama mengenai hutang-hutang arwah.

“Berkenaan dengan telefon bimbit, tujuan saya mengambilnya kerana saya tahu banyak perkara berkaitan kerjanya ada disitu sebab sebelum ini saya juga yang menguruskan segala kerja arwah.

“Menerusi telefon itu saya dapat periksa jika arwah ada sebarang hutang yang perlu diselesaikan. Sebab segala hutangnya perlu diselesaikan.

“Saya dan keluarga tak perlukan pun telefon itu kerana masing-masing arwah dah belikan telefon bimbit. Selepas selesai segala urusan hutang, ambillah semula.

Ali menjelaskan dia mengambil dompet arwah abangnya untuk mendapatkan maklumat kad ahli seniman, bagaimanapun dia terkejut apabila kakak iparnya menyerahkannya tanpa wang tunia dan kad bank milik arwah.

“Saya mengambil dompet itu sebab perlu melihat kad seniman. Tapi dompet yang diberikan hanya ada beberapa kad dan tiada wang ringgit mahupun seringgit atau dua puluh sen pun tak ada.

“Saya bertanya pada dia mana duit? Dia kata memang arwah tak ada tinggalkan apa-apa dan tidak keluar duit. Agak mustahil. Sebab awak kahwin baru dua tahun, saya hidup dengan arwah dah 31 tahun dan saya kenal abang saya itu selalu akan pastikan ada duit dalam dompet.

“Kalau termakan itu kesilapan sebab belum faraid apa-apa. Walaupun seringgit, tetap kena faraid. Tapi tak apa la, saya tak nak fikir mengenai itu,” katanya.

Dalam pada itu, Ali menafikan dakwaan Hidayah dihalau keluar sehelai sepinggang dari rumah sedangkan kakak iparnya membuat keputusan untuk keluar pada hari keenam arwah abangnya meninggal dunia.


Bayi Yatt Hamzah Berusia 50 Hari Terlepas Jatuh Ke Lantai

Pelakon Yatt Hamzah berdepan detik cemas apabila bayinya berusia 50 hari terlepas jatuh ke lantai dari dukungan anak sulungnya. Menurut Yatt, anak keempatnya itu dalam keadaan stabil namun masih perlukan pemantauan.

“Dia ada bengkak sedikit di kepala tetapi tidak boleh x-ray sebab masih terlalu kecil. Ubat pun tak boleh bagi. Doktor kata macam stabil setakat ini. Bagaimanapun, masih perlukan pemantauan dalam tempoh 24 jam.

“Kalau muntah berterusan kena bawa semula ke hospital,” katanya kepada Harian Metro.

Yatt berkata ketika insiden itu berlaku, dia sedang menguruskan anak ketiganya dan bayinya itu bersama kakak-kakaknya yang lain. Ujarnya, apabila bayinya menangis, anak sulungnya mendukungnya namun terlepas dan jatuh.

“Saya dalam bilik sedang uruskan dan mandikan anak ketiga. Manakala bayi dengan kakak-kakak yang lain berada di ruang tamu.

“Apabila Hawa nangis, anak sulung saya mendukungnya seperti biasa. Malangnya dia terlepas dan jatuh,” katanya.

Dalam pada itu menerusi Instagram, Yatt meminta peminatnya mendoakan agar keadaan anak kecilnya itu baik-baik sahaja.


“Isteri Arwah Sendiri Yang Mahu Keluar Dari Rumah”

Sejak Rabu lalu hangat diperkatakan apabila adik kepada Allahyarham Abam Bocey iaitu Ali Puteh memuat naik status berbaur hinaan terhadap balu abangnya iaitu Noor Hidayah berkaitan harta sekaligus menimbulkan kemarahan netizen.

Difahamkan, perkara itu berpunca daripada temubual Datuk Seri Aliff Syukri yang bertanyakan soalan tidak sepatutnya kepada balu Abam serta bersifat provokasi berkaitan harta peninggalan arwah suaminya.

BACA: “Kenapa Nak Marah Aliff Syukri Sedangkan Ali Puteh Gelar Kakak Ipar Binatang”

Ramai menantikan penjelasan Ali Puteh susulan kenyataannya menggelar kakak iparnya ‘binatang’. Akhirnya Ali tampil menjelaskan perkara sebenar serta memohon maaf terlebih dahulu di atas ketelanjurannya itu.

Ali berkata telefon bimbit dan dompet arwah diambil untuk menguruskan segala hal berkaitan kerja serta hutangnya. Ujarnya, sebelum ini dia yang menguruskan hal kerja abangnya dan dia jugalah pembantu peribadi arwah.

Ini penjelasan @aliputeh89, tentang hal pembahagian harta… #RiaX #RiaXpose #aliputeh #aliffsyukriterlajaklaris

A post shared by  Ria X (@officialriax) on Feb 20, 2020 at 3:45am PST

Kata Ali lagi, apabila selesai segala urusan telefon tersebut akan diserahkan kepada balu arwah. Ujarnya, segala urusan berkenaan harta arwah sudah dimaklumkan kepada kakak iparnya dan turut dipersetujui.

Dalam pada itu, Ali menafikan dakwaan kereta tidak boleh diambil kerana sudah menjelaskan status dua kenderaan milik arwah kepada Hidayah.

Ali turut menafikan dakwaan Hidayah dihalau keluar sehelai sepinggang dari rumah sedangkan kakak iparnya membuat keputusan untuk keluar pada hari keenam arwah abangnya meninggal dunia.

“Isu dia dihalau keluar, kita tahu dia adalah balu dan anak itu waris. Kita perlu menjaga waris ini bukan kerana kita nak ambil harta dia. Kita nak besarkan seperti bapa dia membesar, bukan dengan kekayaan tetapi dengan kehidupan sederhana.

“Isu dihalau keluar tidak wujud tetapi dia sendiri yang mahu keluar. Kalau ikut hukum agama dia masih dalam edah. Tapi pada hari keenam arwah meninggal dia sudah mengambil keputusan untuk keluar,” katanya.


Dengan Sekali Lafaz, Zahirah MacWilson & Aiman Hakim Sah Bergelar Suami Isteri

Akhirnya teka-teki tarikh pernikahan Zahirah MacWilson dan Aiman Hakim terjawab apabila pasangan itu sah bergelar suami isteri dengan sekali lafaz sebentar tadi.

Dalam majlis pernikahan yang mengambil tempat di Foyer GlamHall Mercu Mustapha Kamal, Petaling Jaya, pasangan itu dinikahkan oleh bapa pengantin perempuan, Zainol Mac Wilson.

Aiman Hakim menyerahkan mas kahwin sebanyak RM300 kepada Zahirah bersama tujuh berbalas lima dulang hantaran.

Majlis pernikahan itu dihadiri kira-kira 200 jemputan yang terdiri daripada keluarga, rakan terdekat, selebriti dan media.

Difahamkan, majlis resepsi pasangan itu akan diadakan di Glam Hall Damansara, Petaling Jaya esok.

Zahirah dan Aiman mengkitat tali pertunangan apda 8 Jun tahun lalu di Perth, Australia selepas enam bulan menjalin hubungan cinta.


“Kenapa Nak Marah Aliff Syukri Sedangkan Ali Puteh Gelar Kakak Ipar Binatang”

Sejak semalam hangat diperkatakan tindakan usahawan kosmetik, Datuk Seri Aliff Syukri yang berkunjung ke rumah balu Allahyarham Abam Bocey iaitu Noor Hidayah dan dikatakan bertanyakan soalan yang tidak sepatutnya.

Lebih mengundang kemarahan netizen apabila adik kepada arwah Abam iaitu Ali Puteh menghina kakak iparnya serta mengelarnya binatang. Bagaimanapun, posting tersebut sudah pun dipadamkan.

Bagaimanapun, temubual yang dilakukan oleh Aliff itu mengejutkan ramai pihak apabila Hidayah mendedahkan kereta milik Abam ditarik oleh pihak keluarga Abam dan telefon bimbit serta duit peninggalan arwah turut diambil.

Susulan pendedahan itu, ramai yang memuji Aliff kerana jika bukan kerana beliau pasti ramai yang tidak tahu apa yang terjadi pada anak dan isteri arwah Abam selepas pemergiannya.

Siap buat caption kata balu kejar harta. Balu Abam ada hak kot memang la?? Dia kenapa pulak nak portion harta abam, hak pun takde

Meskipun ramai yang memujinya, namun ada yang tetap tidak menyokong tindakan Aliff itu yang seolah tidak sensitif dengan soalan yang diajukan. Malah ada yang mendakwa Aliff memecah belahkan keluarga arwah Abam.

Dalam pada itu, ramai yang mengatakan bagus juga ada orang seperti Aliff kerana sebelum ini telah membongkar mengenai Puteri Balqis yang menyatakan hasratnya untuk melabur dalam pasaran Forex dengan wang sumbangan yang diterima.

Setakat ini, masih tiada kenyataan lanjut daripada pihak Ali Puteh susulan statusnya yang menghina balu arwah abangnya. Apa pun diharap perkara ini dapat diselesaikan secara baik.


“Dia Lelaki Yang Amat Pentingkan Keluarga, Agama & Matang”

Selamat diijabkabulkan pagi tadi, dengan sekali lafaz Emma Maembong sah bergelar isteri kepada juruterbang, Muhammad Shazli Azhar dalam sebuah majlis tertutup di Bukit Damansara.

Emma atau nama sebenarnya Fatimah Rohani Ismail meluahkan rasa syukur segala perancangan sejak beberapa bulan lalu berjalan lancar. Ujarnya, dia dan suami memilih hari ini untuk mengabdikan perkahwinan mereka memandangkan tarikhnya yang cantik.

“Alhamdulillah, impian, niat dan hajat yang saya simpan selama ini dipermudahkan. Tarikh nikah hari ini sangat cantik, jadi mengapa tidak kami abadikan sebagai detik bahagia saya dan suami.

“Biarpun semuanya berlaku dengan begitu pantas, saya percaya ada hikmah tersendiri hingga menyatukan kami sebagai pasangan suami isteri yang sah. Semoga permulaan fasa baharu ini akan terus mematangkan saya dan suami, Insya-Allah,” katanya kepada BH Online.

Berkongsi cerita perkenalan mereka, Emma berkata mereka bersua kali pertama pada 2017 ketika menghadiri majlis sambutan hari jadi pelakon, Uqasha Senrose.

Namun, ketika itu, mereka hanya berborak kosong dan tidak pernah menjangka akan berlaku apa-apa. Kemudian mereka tidak lagi berhubung sehinggalah Julai tahun lalu mereka saling bertukar nombor telefon.

“Sehari selepas berjumpa, suami ada melayangkan mesej di Instagram (IG). Namun, saya tidak sedar. Hanya pada suatu hari pada 2018, baru saya perasan mesej yang dihantarnya itu.

“Ketika itu, kami hanya berbual biasa termasuk soal kucing. Perbualan itu bagaimanapun berakhir begitu saja.

“Dipendekkan cerita, pada 15 Julai tahun lalu, kami berhubung semula di IG. Kali ini, interaksi itu lebih jelas dan masing-masing bertukar nombor telefon. Seminggu selepas itu, dia mahu jadikan saya sebagai kekasihnya. Minggu berikutnya, dia bersungguh-sungguh mahu menjadikan saya sebagai isteri,” katanya.

Dalam pada itu, Emma berkata kesungguhan dan keberanian Muhammad Shazli memikat hatinya. Emma menyifatkan suaminya itu seorang yang mementingkan keluar, agama serta bersikap matang.

“Dia tak mahu membuang masa dalam hubungan ini. Saya juga mahu perkara sama. Semuanya bagai tersusun cantik. Dia lelaki yang mementingkan keluarga, agama dan matang.

“Selepas dua bulan mengenali diri masing-masing, kami sepakat menghalalkan hubungan ini. Pada 11 Oktober lalu, keluarganya datang merisik di rumah,” katanya.

Difahamkan, pasangan ini akan mengadakan majlis resepsi di Putrajaya sehari selepas majlis berinai pada 6 Mac depan.


Bekas Kekasih Naim Daniel Tuntut Hak Cipta Bersama Lagu Sumpah

Bukanlah kali pertama isu ini dibangkitkan, namun selepas lagu Sumpah dinobatkan sebagai juara Anugerah Juara Lagu ke-34, bekas kekasih Naim Daniel iaitu Dayana Amerda menuntut hak cipta bersama lagu tersebut.

Bagaimanapun, Dayana atau nama sebenarnya Siti Amirah Dayana Mohd. Amerullah yang juga merupakan Juara Idola Kecil 2011 berkata tuntutan yang dibuatnya itu bukan kerana wang ringgit tetapi hanyalah atas dasar hak.

“Saya tak nak duit, apa yang saya mahukan hanyalah kejujuran daripadanya. Tapi kalau contoh dia daftarkan nama saya, secara tak langsung memang saya dapatlah royalti itu. Royalti tu nombor dua,” katanya kepada Astro Gempak.

Menerusi satu sidang media diadakan semalam, Dayana berkata pihaknya memberi tempoh seminggu kepada Naim untuk membuat pengakuan secara terbuka bahawa lagu itu merupakan karya ciptaan mereka bersama.

“Tempoh yang saya bagi selama seminggu untuk dia tampil membuat pengakuan. Tak kisahlah dalam bentuk video atau sidang media ke..cuma pihak kami berlapang dada jika dia mahu berjumpa bagi berbincang hal ini secara terperinci,” katanya.

Dalam pada itu, Dayana turut memaklumkan bahawa dia mempunyai bukti-bukti kukuh menunjukkan bahawa lagu itu diciptanya.

Isu pertikaian hak cipta lagu Sumpah tercetus sekitar Julai tahun lalu apabila lagu itu dikatakan menceritakan kisah percintaan mereka.

Terdahulu, Naim meminta mana-mana individu yang mahu menuntut hak cipta bersama lagu Sumpah untuk mengemukakan bukti-bukti kukuh. Lagu Sumpah dikatakan dicipta mereka bersama pada tahun 2015 ketika mereka sedang menjalin hubungan cinta.

Isu pertikaian hak cipta lagu Sumpah hangat diperkatakan pada Julai tahun lalu apabila lagu itu dikatakan menceritakan kisah percintaan mereka.

Dayana berkata, sebelum ini dia pernah menghubungi Naim untuk bersemuka untuk meminta penjelasan susulan lagu tersebut dilancarkan pada harinya bertunang, namun mendakwa Naim tidak tampil.


“Kenapa Macam Nak Gaduh, Saya Hanya Beri Bantuan Duit”

Sejak semalam hangat diperkatakan apabila adik Allahyarham Abam Bocey iaitu Ali Puteh melenting terhadap Datuk Seri Aliff Syukri susulan tindakan usahawan itu menemubual balu arwah Abam iaitu Noor Hidayah.

Menerusi Instagram, Aliff berkata dia tidak faham mengapa kehadirannya ke rumah balu Abam disalah ertikan oleh Ali Puteh. Ujarnya, semua soalan yang ditanyakan sudah pun dipersetujui oleh balu Abam.

“Saya tak faham, saya hanya beri bantuan duit dan peralatan rumah sebab saya lihat dia memerlukan dan bertanya khabar.

“Saya disambut baik oleh mereka dan semua soalan saya dah di setujui oleh mereka bukan suka-suka tanya. Harap maklum jangan cakap saya tak jaga sensitviti orang,” katanya.

Dalam pada itu, Aliff menafikan dakwaan kononnya dia sengaja mengambil kesempatan untuk mendapatkan tontonan tinggi dan keuntungan dari YouTube.

Susulan penjelasan Aliff itu, Ali dilihat membalasnya di ruangan komen dengan mengatakan Aliff sepatutnya meminta kebenaran keluarga arwah terlebih dahulu kerana tindakannya itu boleh mendatangkan fitnah.

Terdahulu, Ali meluahkan rasa bengang terhadap Aliff Syukri susulan soalan sensitif yang ditanya pada balu Abam. Malah, Ali turut mencabar usahawan itu untuk bersemuka.


Emma Maembong Sah Bergelar Isteri Juruterbang

Selepas pelbagai spekulasi mengatakan yang pelakon ini bakal menamatkan zaman bujang, hari ini Emma Maembong sah bergelar isteri kepada juruterbang, Muhammad Shazli Azhar berusia pada majlis tertutup di Bukit Damansara.

Pada majlis berkonsep rona putih dihadiri 300 tetamu itu, pengantin lelaki menyerahkan mas kahwin RM2,000 dan senaskhah al-Quran, selain tujuh dulang hantaran berbalas lima dulang.

“Alhamdulillah, impian, niat dan hajat yang saya simpan selama ini dipermudahkan. Tarikh nikah hari ini sangat cantik, jadi mengapa tidak kami abadikan sebagai detik bahagia saya dan suami.

“Biarpun semuanya berlaku dengan begitu pantas, saya percaya ada hikmah tersendiri hingga menyatukan kami sebagai pasangan suami isteri yang sah.

“Semoga permulaan fasa baharu ini akan terus mematangkan saya dan suami… Insya-Allah,” ujar Emma Maembong yang ditemui Berita Harian.

Emma Maembong mendedahkan yang beliau bertemu suaminya pada tahun 2017 namun menjalinkan hubungan yang lebih serius pada tahun 2019 dan kesungguhan Muhammad Shazli Azhar mahu menjadikannya isteri yang sah memikat hatinya.

“Dia tak mahu membuang masa dalam hubungan ini. Saya juga mahu perkara sama. Semuanya bagai tersusun cantik. Dia lelaki yang mementingkan keluarga, agama dan matang.

“Selepas dua bulan mengenali diri masing-masing, kami sepakat menghalalkan hubungan ini. Pada 11 Oktober lalu, keluarganya datang merisik di rumah,” tambah Emma Maembong lagi. (rtky/m)


"Ramai Puji & Cakap Wajah Saya Seperti J-Lo"

Sejak penampilan tidak bertudung di Anugerah Juara Lagu Ke 34 (AJL 34) baru-baru ini, A Aida mendedahkan tujuh lelaki datang mahu memikatnya selepas membuka tudung namun beliau terpaksa menolaknya. Kata Aida jika mahu memikatnya, lelaki itu haruslah berbadan sasa!

“Selepas AJL hari tu ada tujuh orang yang datang mahu memikat tetapi saya tolak. Jika mahu berdampingan dengan saya, perlu ada six pack dan sado. Kalau boroi pergi jauh-jauh”

“Saya belum bertemu pengganti. Kalau boleh saya mahukan lelaki yang sasa. Sekarang saya gembira dengan status solo. Tetapi tidak tahulah jika satu hari nanti Tuhan buka pintu hati saya”

Menceritakan keputusan yang diambil, Aida gembira dengan penampilan barunya itu biarpun dikecam orang ramai. Jelasnya ramai memuji raut wajahnya yang cantik hingga disamakan dengan penyanyi Hollywood, J-Lo.

“Semua memuji penampilan saya. Setiap pagi saya mengamalkan kolagen, sarang burung, plasenta dan pelbagai lagi. Ramai mengatakan wajah saya seiras Kilafairy dan Tasha Shila, malah seperti J-Lo,” jelasnya. (rtky/w)


"BCL Beritahu Badannya Penat Kerana Belum Tidur"

Masih terasa perit dengan kehilangan suami tersayang, penyanyi Afgan memberitahu isteri Allahyarham Ashraf Sinclair, Bunga Cinta Lestari masih belum dapat melelapkan matanya sejak pemergian suami selasa lalu.

Afgan yang berkongsikan keadaan terbaru BCL itu selepas menghadiri majlis tahlil arwah Ashraf di kediaman keluarga itu di Pejaten Barat, Jakarta Barat, malam tadi, lapor KOMPAS.com.

“Dia (BCL) beritahu badannya penat, belum tidur. Tadi BCL tampak lebih baik, sudah boleh berbual. Harap ada doktor yang boleh memantau kesihatannya. Noah juga bertambah baik, sudah mula berbual”

“Ramai tetamu membawa anak kecil mereka bersama untuk menemani Noah bermain. Saya tidak percaya berita yang didengar. Saya baru bertemu arwah dua minggu lalu. Pertemuan yang sepatutnya sekejap, menjadi berjam-jam,” katanya.

Majlis tahlil yang berlangsung secara tertutup itu dihadiri ramai selebriti terkenal. Selain Afgan, artis yang datang memberi sokongan kepada BCL adalah Ari Lasso, Marcell, Judika dan ramai lagi. (rtky/w)


Balu Abam Dedah Kereta Ditarik, Tak Dapat Harta Peninggalan

Tindakan adik Allahyarham Abam Bocey iaitu Ali Puteh yang memuat naik status berbaur hinaan terhadap balu abangnya iaitu Noor Hidayah berkaitan harta sekaligus menimbulkan kemarahan netizen.

Ramai yang mengecam tindakan Datuk Seri Aliff Syukri yang bertanyakan soalan tidak sepatutnya kepada balu Allahyarham Abam iaitu Noor Hidayah, namun pendedahan itu membuatkan ramai pihak beranggapan nasib isteri dan anak arwah tidak terbela.

Menerusi Facebook Live semalam, Aliff ada bertanyakan tentang perancangan Hidayah untuk meneruskan kehidupan selepas bergelar ibu tunggal. Balu Abam berkata selepas ini dia akan menguruskan perniagaan bapanya.

Kemudian, pembantu Aliff bertanyakan mengenai kereta yang sering digunakan Hidayah telah ditarik oleh pihak keluarga Abam sehingga mereka terpaksa menaiki Grab.

“Saya dengar kereta akak kena tarik, bagaimana akak nak uruskan bisnes tu? Boleh akak cerita sikit,” tanya pembantu Aliff.

“Haritu saya nak bawa anak saya pergi klinik kerana anak saya demam, saya minta kunci kereta tapi pihak sana tak bagi,” jawab Hidayah.

“Khabarnya arwah seorang yang sering bersedekah, bagaimana dari segi harta wasiatnya?” tanya Aliff.

“Saya tak tahu belah sana uruskan, sekarang saya tiada apa-apa. Saya cuma fikir nak besarkan anak sahaja,” katanya.

Dalam pada itu, Ali Puteh menerusi Instagramnya berkata dia akan menjelaskan perkara sebenar dalam masa terdekat.

“Nanti saya akan beritahu kenapa saya berkata begitu, InsyaAllah ada kebenaran disitu. Doakan saya hamba Allah yang hina ini,” tulisnya.

Abam atau nama sebenarnya Syed Umar Mokthar Syed Mohd Redzuan meninggal dunia 10 Februari lalu selepas mengalami demam panas berpanjangan.

Abam meninggalkan isteri dan seorang anak lelaki, Syed Uthman Hamzah Al-Juffrey kini berusia lapan bulan.


Ali Puteh Bengang Dengan Aliff Syukri, Cabar Untuk Bersemuka

Meskipun sudah seminggu pemergian Allahyarham Abam Bocey, masih ada sahaja cerita tentang kebaikan arwah ketika hayatnya masih didengari. Namun, sejak semalam ada cerita kurang sedap didengar mengenai keluarga arwah.

Perkara itu didakwa berpunca daripada satu sesi temubual menerusi Facebook Live yang dilakukan oleh jutawan kosmetik, Datuk Seri Aliff Syukri yang melawat balu arwah Abam iaitu Noor Hidayah.

BACA: “Dia Belanja Makan Satu Kedai, Tanggung Dana Ceramah Ustaz Keliling Negeri”

Namun ada yang menimbulkan rasa kurang netizen apabila Aliff bertanyakan soalan sensitif berkaitan harta yang ditinggalkan arwah. Video tersebut turut mendapat perhatian Ali Puteh yang merupakan adik kepada arwah Abam.

Bengang dengan soalan yang tidak sepatutnya ditanya kepada balu arwah, Ali mencabar agar Aliff bersemuka dengannya serta menyifatkan usahawan tersebut ingin mengambil kesempatan di atas apa yang berlaku pada keluarga mereka.

Sebelum itu, status Ali Puteh mengejutkan ramai apabila dia memuat naik satu posting di Instagram berkaitan harta. Rata-rata netizen terkejut dengan perkongsian itu, malah ada yang menyangkakan akaun Instagram Ali digodam, bagaimanapun posting itu kemudian telah dipadamkan.

Dalam pada itu, rata-rata netizen tindakan Aliff dilihat seolah tidak menghormati isteri arwah Abam yang baru sahaja kehilangan orang tersayang.

Malah, ada yang mengatakan usahawan itu sanggup berbuat demikian terdesak untuk mendapatkan tontonan tinggi dan keuntungan dari YouTube.


Diundang Ke Majlis Kahwin, Zizan Razak Doakan Emma Bahagia

Sejak semalam, hangat diperkatakan mengenai Emma Maembong dikhabarkan bakal diijabkabulkan Khamis ini di dalam sebuah majlis tertutup yang dihadiri keluarga dan rakan terdekat sahaja.

Dalam pada itu, Zizan Razak mengakui bekas kekasihnya itu ada bertanyakan sama ada dia akan hadir ke majlis perkahwinannya jika dijemput kelak. Namun katanya dia tidak mengetahui bilakah Emma akan berkahwin.

“Baru-baru ini Emma ada jemput saya tapi saya cakap tengok pada kelapangan jadual saya. Dia tanya ‘kalau saya kahwin awak datang tak’. Saya pun tidak tahu bila dia akan berkahwin,” katanya kepada KopiPlanet.com.

Ujarnya lagi, dia tidak mengenali gerangan jejaka yang berjaya menambat hati Emma serta mengucapkan tahniah jika benar aktres itu akan berkahwin dan mendoakan kebahagiaannya.

“Saya ucapkan tahniah pada dia, pastikan pasangan itu yang terbaik buatnya. Saya tidak kenal siapa bakal suami dia namun saya mendoakan kebahagiaan Emma dan pasangannya,” katanya.

Terdahulu, dakwaan mengatakan bakal suami Emma dikalangan kerabat diraja adalah tidak benar. Difahamkan, lelaki yang bertakhta di hati Emma itu bekerja sebagai juruterbang di syarikat penerbangan swasta tempatan dan berusia 32 tahun.

Zizan dan Emma sebelum ini pernah menjalinkan hubungan istimewa pada 2014 namun berpisah setahun kemudian.


“Kalau Bertudung Susah Nak Berfesyen”

Penampilan penerbit terkenal Datuk A. Aida di Anugerah Juara Lagu baru-baru ini ternyata mengejutkan ramai apabila tidak lagi berhijab. Menurut Aida, dia mengakui tidak lagi mengenakan tudung sejak beberapa bulan lalu.

Menurut Aida, dia hanya mahu menjadi dirinya sendiri dan enggan hipokrit. Jelasnya, keputusannya untuk bertudung sebelum ini adalah anya kerana memenuhi permintaan bekas suaminya.

Ujarnya lagi, dia membuat keputusan untuk tidak lagi berhijab kerana penampilan berhijab membataskannya untuk berfesyen. Dalam pada itu, Aida memohon agar orang ramai mendoakan yang baik-baik untuk dirinya.

“Saya masih mencari dalaman, doakanlah semoga rohani saya kuat kerana saya tak mahu menipu diri sendiri. Dulu bertudung sebab suami suruh jadi sebagai isteri kita menghormati permintaan suami.

“Saya lebih selesa tak bertudung. Saya memang sukakan fesyen, bila bertudung banyak fesyen yang terbatas. Tengok je pakaian saya semasa di AJL, kan tak elok kalau pakai dengan tudung.

“Kini saya rasa boleh menggayakan pelbagai fesyen dengan penampilan sebegini, gaya sedikit terbatas apabila mengenakan hijab,” katanya kepada mStar Online.

Dalam pada itu, A.Aida berkata seminggu sebelum AJL dia tidak dapat tidur malam memikirkan sama ada dia mahu hadir ke anugerah itu dengan bertudung atau pun tidak serta mengakui takut dengan kecaman netizen.


Fauziah Nawi Sebak Lihat Kesungguhan Cucu & Menantunya Mencari Rezeki

Nama Fauziah Nawi atau lebih dikenali sebagai ibu cukup sinonim dengan dunia hiburan. Apabila kami meninjau laman Instagram insan ini, tersentuh hati kecil kami melihat setiap perkongsiannya.

Subhanallah 115 hari sudah buah hati mama pergi.Pitt semalam kerinting start buka gerai di #enjoyscornerdesamelawati jual bubur nasi lauk crispy resepi opah.Nyawa nyawa Pitt tolong.Little dragon was so amazing. Macam lipas kudong hantar order lap meja kutip mangkok kosong cuci dan dia nampak seronok ramai yg selfie dgn dia.Mhia pun hebat mama tahu dia letih tapi bila pelanggan dtg dgn pantas layan dgn senyum.dhia terlewat sampai tertidor keletihan balik sekolah.Noah dan Adam pun banyak membantu.Ramai yg support.Geng kerinting geng mama juga family.Pitt mama bersyukur kerinting buka bisnes jd ada lorong rezeki dia dan nyawa nyawa.Mama tetap akn bantu selagi ada hayat mama. Moga rezeki kami baik. Kesihatan baik. Mama tengok nyawa nyawa Pitt bekerja remuk hati mama sambil menahan air mata tumpah.alhamdulillah sales laris.Dhia dan uncle nya kemas.Little dragon terpaksa didukong kerana keletihan.Brabuss pun datang.Syafie Naswip dtg dgn mak bapak dan adik dia.Till we meet again my love.#Biarsusahjnjibolehjlntegak #Kitabuatkitadapat #jgnmenadahtanganmintasimpati #Tuhanpelihara3anakyatim

A post shared by  Fauziah Nawi (@fauziahnawi) on Feb 15, 2020 at 7:04pm PST

Boleh dikatakan siapa yang membaca perkongsian seorang ibu mengenai menantu dan cucunya yang bertungkus-lumus bekerja selepas kematian ketua keluarga pasti akan merasa kesedihan yang dialami oleh ibu Fauziah.

Hari 116. Cepat nya. Moga tenang tenang disana. Semalam hari kedua kerinting dan nyawa nyawa Pitt berniaga bubur nasi lauk crispy di #EnjoysCorner. Alhamdulillah. 9.30 mlm tadi habis terpaksa masak lagi sbb pelanggan makin ramai yg datang. Geng production paling ramai. @wanshade @syafienaswip @beto_kusyairy @esmadaniel munir @asryazizanbanks @liyabanksmusic anak beranak @kent7001 ramai lagi tak tersebut.Geng mama pun ramai datang.Little dragon yg paling sibuk.Dhia dgn Mhia mmg la sibuk. Kerinting @ifarahahmad mmg la sibuk.Mama tak dpt sama sbb ada shooting di Alor Star Kedah. Rezeki mama rezeki nyawa nyawa Pitt juga.Hari pertama mama bg Mhia Thia Noah Adam gaji tolong mamanya. Semalam budak budak dpt gaji sorang 30 ringgit. Alhamdulillah ajar mereka supaya tau susahnya cari rezeki utk hidup.Mama bangga pd masa sama luluh hati sbb mereka kena lalui hidup mcm ni. Tapi itu lebih baik dr jd peminta simpati org.mama berdoa moga Allah melindongi nyawa nyawa Pitt dan kerinting. Till we meet again. #jalantegaksbbtakambilhakorang #3anakyatimberushautkhidupyglebihbaik

A post shared by  Fauziah Nawi (@fauziahnawi) on Feb 16, 2020 at 5:12pm PST

Dalam posting Fauziah Nawi sering menasihatkan cucu serta menantunya dalam mencari rezeki yang halal dan bukan mengambil hak orang meskipun letih dalam menguruskan perniagaan mereka di kedai Jom Bubur Enjoys Corner.

118 hari tanpa mu buah hati ku. Moga Pitt tenang disana dalam dakapan Khaliq mu wahai anak. Kehidupan kami diteruskan dgn izin Nya juga. Kerinting masih mampu bertahan. Rezeki dia dan nyawa nyawa moga diperbaiki setiap hari. Moga dapat rezeki halal. Moga kerinting sihat walafiat.Nyawa nyawa Pitt sentiasa didalam perlindongan Allah.Alhamdulillah mlm tadi rezeki baik utk nyawa nyawa Pitt. Ramai kawan2 dtg makan di Jom Bubur Enjoys Corner. Mama selalu ckp kat Pitt dan sekarang kat kerinting biar kita susah biar kita letih asal rezeki kita rezeki halal dan kita tak ambik yg bukan hak kita baru boleh jalan tegak macam atok dok pesan pd mama adik beradik.Jgn kita mengharap ehsan org jgn kita menagih dan menadah tangan Minta sedekah utk hidup.Biar kita miskin jgn miskin jiwa jgn jd pencuri.jgn kita perah tenaga org utk kesenangan kita.Sentiasa ingat budi org.Jd manusia yg baik kerana Allah.Till we meet again.week days nyawa2 tak tolong digerai dont worry Pitt my love.

A post shared by  Fauziah Nawi (@fauziahnawi) on Feb 18, 2020 at 5:28pm PST

Nasihat Fauziah Nawi ini juga sedikit sebanyak memberi tamparan hebat buat peminatnya dalam mencari rezeki. Rata-rata peminat Fauziah Nawi meninggalkan komen yang positif serta ada yang mampu menyelami hati seorang ibu yang tabah ini.

Hari ini genap 118 hari kematian anak Fauziah Nawi, Pitt yang meninggal dunia akibat mati lemas selepas bot yang dinaiki sewaktu memancing karam akibat merempuh tiang sebuah jambatan.

Arwah Pitt turut meninggalkan seorang balu, Farah Ahmad dan 3 orang anak.


“Mungkin Isteri & Anak Macam BCL Bila Aku Pergi Nanti”

Ramai yang terkesan dengan pemergian Allahyarham Ashraf Sinclair termasuklah pelakon Aeril Zafrel yang membayangkan situasi yang dihadapi anak dan isterinya, Wawa Zainal jika dia pergi dahulu suatu hari nanti.

Menerusi Twitter, Aeril berkongsikan video memaparkan isteri arwah Ashraf iaitu Bunga Citra Lestari bersama anaknya, Noah Sinclair yang kelihatan sedih ketika pengebumian Allahyarham.

Lihat video ni. Aku terbayang ..mungkin begini situasi isteri dan anak2ku.. bila aku pergi nanti??… https://t.co/D6aGw0vszb

Perkongsian Aeril itu turut mendapat perhatian netizen yang turut membayangkan jika perkara sama terjadi pada diri masing-masing. Malah, mereka tidak terbayang bagaimana jika mereka pergi dalam keadaan anak-anak masih kecil.

Dalam pada itu, ada netizen mengatakan mati itu pasti dan hargailah setiap detik bersama orang yang tersayang.

Terdahulu, Ashraf Sinclair atau nama sebenarnya Ashraf Daniel Mohamad Sinclair, 40 tahun meninggal dunia selepas mengalami serangan sakit jantung Isnin lalu. Jenazah dikebumikan di San Diego Hill, Kerawang, Jakarta.


“Ashraf Sering Ke Masjid, Sentiasa Senyum Dengan Jiran”

Pemergian Allahyarham Ashraf Sinclair bukan sahaja memberi kesan besar kepada keluarganya malah para peminat turut berduka di atas kehilangan pelakon berusia 40 tahun itu.

Sejak semalam, kisah pelakon itu menjadi bualan malah ramai yang berkongsikan kebaikan yang dilakukan oleh arwah ketika hayatnya. Pelakon terkenal Acha Septriasa turut berkongsikan sisi baik arwah yang ramai tidak tahu.

Menurut Acha, arwah mempunyai peribadi yang tidak banyak bercakap namun tidak pernah lekang senyuman dari bibirnya membuatkan dia sangat disenangi ramai.

Malah, arwah tidak sombong dan sering bertegur sapa dengan jiran-jiran ketika pergi solat di masjid meskipun bergelar seorang pelakon.

Stay strong .. Unge.. i am lost for words now.. semoga amal ibadah dan kebaikan Ashraf selama hidup selalu menjadi ladang pahala terbesar.. Selama tinggal di KL gw denger dr temen2 bokap di kantor yg salah satu nya neighbour kalian , yang paling gw inget adalah Bunga dan Ashraf gak banyak ngomong tapi selalu senyum , kalau lewat rumah saat sedang pergi ke Masjid ,jujur, itu yg gw denger dan gak di lebih2 kan Banyak orang bilang kalian family yg nyentrik apa ada nya dan selalu membawa keceriaan buat banyak orang, and to remind ourselves that we can always just be who we wanted to be .. just the way we are.. Makasi buat inspirasi nya buat keluarga muda , kaya gw ini.. jujur sedih bgt gak bisa diungkapin.. i want you to know i always be right here as a friend.. walau jauh.. peluk hangat … You are in my thoughts and prayers

A post shared by  Acha Septriasa (@septriasaacha) on Feb 17, 2020 at 7:36pm PST

“Selama tinggal di KL gue dengar dari teman-teman bokap di kantor yang salah satunya neighbour kalian, yang paling gue ingat adalah Bunga dan Ashraf nggak banyak ngomong tapi selalu senyum,”

“Kalau lewat rumah saat sedang pergi ke masjid, jujur itu yang gue dengar dan nggak dilebih-lebihkan,” katanya.

Dalam pada itu, Acha mendoakan semoga amal ibadah dan kebaikan arwah sepanjang hidupnya di dunia menjadi ganjaran pahala terbesar di dunia abadinya.


“Saya Berdepan Kehilangan Mengejut, Doakan Untuk Arwah”

Pemergian suami secara tiba-tiba sudah tentu memberi tamparan hebat buat Bunga Citra Lestari dan juga Noah Sinclair yang juga kehilangan bapanya yang pergi buat selama-lamanya.

Sangat terkejut dengan pemergian suaminya, BCL hanya mampu mengucapkan terima kasih buat pihak media yang menunggunya. BCL sempat memohon agar para peminat dan kenalannya mendoakan buat arwah suaminya.

“Saya tidak boleh banyak berbicara, saya masih terkejut, segala-galanya begitu cepat. Saya juga belum tidur. Saya berdepan dengan kehilangan secara mengejut. Saya masih berusaha menerima pemergiannya. Terima kasih kerana datang.

“Mudah-mudahan Ashraf dapat banyak doa daripada rakan-rakan yang hadir. Terima kasih melaporkan berita yang baik mengenai saya dan arwah selama ini.

“Doakan untuk arwah dan Noah, itu sahaja yang mampu saya ungkapkan hari ini. Saya harap keadaan akan bertambah baik tidak lama lagi,” katanya.

Ashraf atau nama sebenarnya Ashraf Daniel Mohamad Sinclair, 40 tahun meninggalkan isteri dan seorang anak lelaki bernama Noah Aidan Sinclair kini berusia 10 tahun. Difahamkan, arwah tidak mempunyai sebarang rekod penyakit kronik.


BCL Kejut Nak Makan Mee Segera Tapi Ashraf Tak Bangun

Semalam, industri hiburan Malaysia dan Indonesia dikejutkan dengan berita pemergian pelakon dan pengacara Allahyarham Ashraf Sinclair yang meninggal dunia jam 4 pagi selepas menerima serangan sakit jantung.

Ramai rakan-rakan arwah dari Malaysia dan Indonesia tidak melepaskan peluang untuk memberi penghormatan terakhir serta menziarai keluarga arwah di rumah di Jakarta.

BACA: Bunga Citra Lestari Tempah Liang Lahad Sebelah Ashraf Berharga RM75,000

Maia Estianty yang juga bekas isteri kumpulan Dewa 19, Ahmad Dani, juga sempat menziarahi arwah sebelum dikebumikan. Maia turut berkongsikan detik dimana arwah Ashraf didapati tidak sedarkan diri.

Menurut Maia, isteri arwah iaitu Bunga Citra Lestari mengejutkan suaminya dan terus ke bilik air untuk membersihkan muka selepas pulang bekerja, bagaimanapun Ashraf tidak memberikan sebarang tindak balas.

“Cerita dari di dalam sih, jadi pas mau istirahat semalam abis dari bekerja di Indonesian Idol. Ashraf ditinggal Unge (Bunga Citra Lestari) untuk bersihin muka,” ucapnya.

“Pas mau pesan mie instan, abis bersihin muka Unge coba bangunin Ashraf, tapi enggak bangun. Jadi peristiwa sangat cepat,” katanya.


Bunga Citra Lestari Tempah Liang Lahad Sebelah Ashraf Berharga RM75,000

Pemergian pelakon Allahyarham Ashraf Sinclair tentunya memberi kesan besar buat isterinya, Bunga Citra Lestari serta anak mereka, Noah Aidan Sinclair yang baru sahaja kehilangan bapanya.

Menurut Ketua Pegawai Eksekutif San Diego Hills, Suziani Japardy, BCL bukan saja menempah liang lahad untuk arwah Ashraf malah untuk dirinya juga yang mahu disemadikan bersebelahan kubur suaminya apabila meninggal dunia.

Tambahnya lagi, dua tempahan tersebut dibuat oleh pengurus BCL iaitu Doddy dengan harga Rp260 juta (RM75,000). Pada awalnya pihak San Diego Hills menawarkan kawasan liang lahad yang lain namun ditolak oleh BCL.

“Benar, BCL minta mahu berdampingan dengan suaminya. Itu sudah direncanakan oleh dia. Beliau tak mahu ‘single’. Dia mahu berdampingan dengan suaminya.

“Pengurusnya, Doddy yang menghubungi saya dan menempah dengan harga RM75,000,” katanya.

Terdahulu, Ashraf atau nama sebenarnya Ashraf Daniel Mohamad Sinclair, 40 tahun dilaporkan meninggal dunia akibat serangan jantung kira-kira jam 4.15 pagi.

Allahyarham meninggalkan balu, BCL dan seorang cahaya mata lelaki, Noah Sinclair, 10 tahun.


Ashraf Sinclair Penderma Tetap Rumah Anak Yatim

Hari ini industri hiburan Malaysia dan Indonesia dikejutkan dengan berita pemergian pelakon Ashraf Sinclair yang meninggal dunia kira-kira jam 4.15 pagi tadi selepas mengalami serangan sakit jantung.

Malah, ramai yang merasa kehilangan di atas pemergian pelakon itu. Siapa sangka, Allahyarham disifatkan sebagai seorang yang pemurah ketika hayatnya dan banyak memberikan sumbangan kepada rumah anak yatim.

BACA: Wajah Duka Bunga Citra Lestari, Hanya Air Mata Sambut Ucapan Takziah

Malah, Allahyarham merupakan penderma tetap Yayasan Yatim Piatu Daarul Rahman di Jakarta, Indonesia.

Perkara itu didedahkan oleh pengurus yayasan tersebut, H Ahmad Habib yang memaklumkan penghuni yayasan tersebut turut rasa kehilangan di atas pemergian insan pemurah itu.

“Dia kerap datang ke situ. Setiap kali datang, dia akan memberi sumbangan kepada kami. Kali terakhir dia datang ialah dua bulan lalu. Ketika itu dia nampak sihat.

“Mereka tak percaya dia sudah pergi. Ia terlalu cepat. Ashraf sangat baik hati dan kerap bertegur sapa. Kami merasa sangat kehilangan apabila mendapat berita ini,” katanya.

Ashraf atau nama sebenarnya Ashraf Daniel Mohamad Sinclair, 40 tahun meninggalkan isteri dan seorang anak lelaki bernama Noah Aidan Sinclair kini berusia 10 tahun.


“Saya Tak Dapat Membayangkan Hidup Tanpa Ashraf”

Hari ini industri hiburan Malaysia dan Indonesia dikejutkan dengan pemergian Allahyargam Ashraf Sinclair yang meninggal dunia kira-kira jam 4.15 pagi tadi selepas mengalami serangan sakit jantung.

Hampir 12 tahun bergelar suami isteri, rumah tangga Bunga Citra Lestari dan Ashraf kekal bahagia tanpa sebarang gosip liar. Namun, hubungan mereka juga sama seperti pasangan suami isteri lain yang tidak terlepas dengan ujian.

“Kami sama-sama berjuang, sama seperti pasangan suami-istri yang lain. Kami juga pasti punya masalah. Kami juga punya saat bahagia kami.

“Yang pasti, dari awal prinsip saya dan Ashraf adalah, intinya, kami harus saling jujur satu sama lain, apakah kami masih ingin berjuang bersama atau tidak. Kalau tidak, tidak mengapa, kami bisa jadi teman,” ujarnya.

Dalam pada itu, BCL juga mengakui tidak dapat membayangkan hidupnya tanpa Ashraf Sinclair serta berharap mereka akan terus mencintai satu sama lain sampai bila-bila.

“Sampai sekarang, aku tidak bisa membayangkan hidupku tanpa Ashraf. Sampai sekarang, pandangan aku masih seperti itu. Jadi, mudah-mudahan kami berdua terus diberi kekuatan untuk bisa terus mencintai satu sama lain sampai nanti,” katanya.


Wajah Duka Bunga Citra Lestari, Hanya Air Mata Sambut Ucapan Takziah

Pemergian pelakon Ashraf Sinclair akibat serangan jantung bukan sahaja mengejutkan ahli keluarga serta industri hiburan Malaysia dan Indonesia, malah peminat juga turut bersedih di atas kehilangan aktor tersebut.

Sejak tengah hari tadi, video Bunga Citra Lestari yang menangis di sisi jenazah suaminya tular di media sosial. Menerusi video tersebut, BCL berpakaian serba putih dilihat tidak berhenti-henti menangis.

Semoga @bclsinclair tabah dan kuat ya. Salam takziah dari kami. ? . . #perginyaashrafsinclair #kakikipasartis Posted @withregram • @astrogempak #GempakNews: Ajal maut itu ditangan tuhan..Semoga @bclsinclair tabah hadapi ujian ini… . . ? @lambe_turah

A post shared by  #BeeArmy©™ (@kakikipasartis) on Feb 17, 2020 at 10:04pm PST

Dalam pada itu, BCL kini berada dalam keadaan sedih dan masih belum bersedia memberikan sebarang keterangan kepada pihak media.

Jenazah Ashraf tiba di rumah mayat di daerah Jakarta Selatan kira-kira jam 7.33 pagi. Bunga dilihat mengiringi jenazah suami yang dibawa daripada Rumah Sakit Metropolitan Medical Centre (MMC) di Kuningan, Jakarta.

Ashraf Sinclair atau nama sebenarnya Ashraf Daniel Mohamad Sinclair, 40 tahun akan dikebumikan di San Diego Hill, Kerawang selepas solat Asar.


Jenazah Ashraf Sinclair Akan Dikebumikan Di San Diego Hill

Berita pemergian Allahyarham Ashraf Sinclair ternyata mengejutkan ramai apabila pelakon dan pengacara disahkan meninggal dunia kira-kira jam 4.15 pagi tadi selepas mengalami serangan sakit jantung.

Difahamkan, jenazah Allahyarham akan dikebumikan di San Diego Hill, Kewarang Jawa Barat selepas solat Asar.

Perkara itu diberitahu menerusi papan kenyataan di depan rumah duka yang menempatkan jenazah Ashraf di kawasan Pejaten Barat, Jakarta Selatan.

“Telah pulang ke rahmatullah, Ashraf Daniel Mohamad Sinclair pada hari Selasa 18 Februari. Jenazah akan dimakamkan di pemakaman San Diego Hill, Kerawang pada selepas Asar. Semoga Allahyarham diterima amal ibadahnya dan husnul khatimah.”


Laudya Cynthia Bella Padam Foto Bersama Suami, Foto Pernikahan

Rumah tangga pelakon Laudya Cynthia Bella dan suaminya, Engku Emran menjadi perhatian ramai apabila ada yang membuat spekulasi hubungan pasangan itu kini dilanda badai.

Ia susulan tindakan Laudya yang dikatakan telah memadam kesemua fotonya bersama suami di Instagram. Bagaimanapun, gambar bersama anak tirinya, Engku Aleesya masih lagi disimpan di laman sosialnya itu.

Namun, baru-baru ini Laudya dan Engku Emran menghadiri sebuah majlis bersama sekaligus menepis dakwaan rumah tangga mereka kini bermasalah.

Terdahulu, Laudya pernah memberitahu dia tidak akan lagi berkongsi fotonya bersama Engku Emran kerana tidak mahu suaminya menjadi ‘target’ wanita perampas.

Dalam posting berkenaan, Bella menulis bahawa zaman sekarang wanita suka merampas suami orang lain. Tambahnya dengan sinis lagi, jika benar suka pada seseorang mintalah kepada Tuhan, mak cik ataupun saudara.

Terdahulu Bella dan Emran telah selamat bernikah di Malaysia pada September 2017. Sebelum ini Emran pernah berkahwin dengan Erra Fazira namun pasangan terbabit bercerai pada tahun 2014.


Bendera Kuning Dinaikkan Di Rumah Duka Ashraf Sinclair

Pemergian Ashraf Sinclair pagi ini bukan sahaja mengejutkan keluarga dan rakan terdekat Malaysia dan Indonesia tetapi juga peminat. Menurut KapanLagi.com, rumah duka yang menempatkan jenazah mula dikunjungi rakan artis.

Kelihatan selebriti Rossa turut hadir memberikan penghormatan terakhir. Bendera kuning turut dinaikkan sebagai tanda terdapat kematian dan dipasangkan di setiap sudut rumah duka yang terletak di kawasan Pejaten, Jakarta Selatan.

Difahamkan pintu pagar rumah duka itu juga tertutup rapat dah dikawal ketat oleh pengawal keselamatan yang berpakaian serba hitam. Bagaimanapun dimaklumkan keluarga masih belum memutuskan lokasi pengebummian jenazah.

Terdahulu Allahyarham yang berusia 40 tahun telah menghembuskan nafas terakhir pada jam 4.51 pagi tadi selepas mengalami serangan sakit jantung. Ruangan media sosial juga dipenuhi dengan ucapan takziah buat keluarga. (rtky/w)


Netizen Lancar Petisyen Boikot Nur Sajat

Sebelum ini hangat diperkatakan mengenai usahawan kosmetik, Nur Sajat atau nama sebenarnya Muhammad Sajjad Kamaruz Zaman yang berpakaian wanita serta lengkap bertelekung menunaikan umrah sekaligus mengundang kecaman hebat masyarakat.

Bagaimanapun, Menteri di Jabatan Perdana Menteri, Datuk Seri Mujahid Yusof Rawa berkata kes berkenaan hanyalah satu isu kecil dan enggan mengulas lanjut mengenai tindakan yang akan diambil terhadap Sajat.

BACA: “Isu Sajat Tunai Umrah Pakai Telekung Sudah Jadi Isu Kecil ” – Mujahid

Susulan itu, di media sosial hangat diperkatakan mengenai satu petisyen yang diwujudkan di ruangan change.org memboikot Nur Sajat dan perniagaannya. Setakat ini, lebih 11 ribu orang sudah menandatangani petsiyen tersebut.

Petisyen itu diwujudkan berikutan tindakan Sajat yang mempermainkan agama di Tanah Suci, Mekah serta mahukan tindakan ke atasnya diambil oleh kerajaan Malaysia.

Terdahulu, Sajat memaklumkan dia bersedia bertemu Jabatan Kemajuan Islam Malaysia (JAKIM) bagi menyelesaikan isu identitinya. Ujarnya, bukannya dia tidak mahu membuat pemeriksaan perubatan di hospital tetapi dia tidak diberikan sebarang surat sokongan daripada JAKIM.


Zahirah MacWilson, Aiman Hakim Nikah Khamis Ini?

Selepas mengikat tali pertunangan pada Jun tahun lalu, timbul gosip mendakwa pasangan sama cantik sama padan, Zahirah MacWilson dan Aiman Hakim Ridza bakal diijabkabulkan pada Khamis ini.

Bagaimanapun, Zahiran lebih selesa mengunci mulut mengenai perkara itu. Ujarnya, dia tiada niat untuk merahsiakan tarikh perkahwinan sebaliknya ingin memberikan kejutan.

“Bukan niat berahsia tetapi majlis itu cukup besar buat saya. Jadi biarlah perkara itu menjadi satu kejutan.

“Tunggu dan lihat sahaja pada hari kejadian (merujuk kepada Khamis ini). Majlis itu akan diadakan di Malaysia,” katanya kepada BH Online.

Tidak menjelaskan lebih lanjut mengenai majlis pernikahannya, bagaimanapun Zahirah mengaku segala persiapan berjalan dengan lancar.

Sebelum ini, Zahirah dan Aiman memuat naik beberapa foto dipercayai gambar praperkahwinan dengan tanda pagar #aavethedate200220. Susulan itu, timbul spekulasi bahawa mereka bakal disatukan pada tarik berkenaan iaitu Khamis ini.


Ashraf Sinclair Meninggal Dunia

Astro Awani hari ini melaporkan yang pelakon terkenal Ashraf Sinclair meninggal dunia pada awal pagi Selasa akibat serangan jantung di Jakarta, Indonesia.

Menurut laporan KompasTV, kematian Ashraf Sinclair yang berusia 40 tahun disahkan pengurus Bunga Citra Lestari, Doddy menerusi perbualan aplikasi WhatsApp.

Jenazah suami kepada Bunga Citra Lestari itu masih berada di Rumah Sakit MMC Kuningan.

Ashraf Sinclair berkahwin dengan Bunga Citra Lestari pada 8 November 2008 di Masjid Al Bina Senayan, Jakarta.

Beliau meninggalkan seorang balu dan seorang anak lelaki yang baru berusia 10 tahun, Noah Aidan Sinclair.


Emma Maembong Nikah Khamis Ini?

Baru-baru ini hangat diperkatakann mengenai gosip Emma Maembong bakal mendirikan rumah tangga Februari ini. Terbaru, Emma dikatakan bakal melangsungkan pernikahan dengan jejaka pilihan hatinya yang dikenali sebagai Mr S, Khamis ini.

Difahamkan, majlis pernikahan itu adakan diadakan secara tertutup yang dihadiri keluarga dan rakan terdekat sahaja. Bagaimanapun, dakwaan mengatakan bakal suaminya dikalangan kerabat diraja adalah tidak benar.

Memetik laporan Harian Metro, lelaki yang bertakhta di hati Emma itu bekerja sebagai juruterbang di syarikat penerbangan swasta tempatan dan berusia 32 tahun.

Menurut sumber, perhubungan Emma dan bakal suami berlangsung dalam tempoh singkat sebelum mengambil keputusan untuk berkahwin.

Malah, butiran lanjut mengenai pernikahan juga tidak didedahkan bagi menghormati permintaan keluarga Emma.

Bagaimanapun, setakat ini tiada pengesahan daripada empunya tuan badan sendiri berhubung perkara ini. Apa pun jika benar pekhabaran ini, tahniah diucapkan buat Emma dan pasangan.


Adik Neelofa Sudah Berkahwin Di London?

Sudah lama tak dengar cerita mengenai adik kepada selebriti terkenal, Neelofa iaitu Ameera Khan, dimana baru-baru ini Instafamous tersebut menjadi perhatian ramai apabila kembali aktif semula di Instagram.

Sekian lama berehat dari media sosial, Ameera banyak memuat naik fotonya dengan gaya-gaya menarik. Namun, apa yang menjadi perhatian apabila ada yang bertanyakan status terkini personaliti itu yang dikatakan sudah berkahwin di London.

Ameera dilihat membalas komen tersebut dengan mengiyakan persoalan netizen itu. Seolah tidak percaya dengan jawapan tersebut, ada netizen lain turut bertanyakan soalan yang sama dan Ameera membalas dengan emoji senyuman.

Susulan jawapan balas daripada Ameera itu, ramai yang tidak melepaskan peluang mengucapkan tahniah di atas perkhabaran gembira itu.

Bagaimanapun, setakat ini tiada lagi sebarang kenyataan rasmi daripada Ameera berhubung status terkininya dengan seorang jejaka dikenali sebagai Idzham dimana turut dikongsikan fotonya di Instagram.


Yusry Tak Mahu Tambah Anak, Fikir Faktor Umur

Mempunyai sepasang cahaya mata lelaki dan perempuan, hasil perkahwinan dengan Lisa Surihani, Yusry Abdul Halim berasa cukup bersyukur namun tidak merancang untuk menambah bilangan anak lagi.

“Selalunya macam tu lah, dah dapat sepasang, bersyukur sangat. Tapi sebenarnya, saya tidak adalah merancang ke apa dan pada masa sama, saya tidak beria-beria nak mencuba (tambah anak). Kalau ada, ada lah”

Menurut Yusry, antara sebab beliau tiada keinginan menambah anak adalah kerana faktor usianya yang semakin lanjut. Kebimbangannya tidak dapat menyara anak diusia tua membuatkan Yusry berfikir panjang.

“Antara satu sebab adalah saya fikir faktor usia juga. Tahun ini saya dah masuk umur 47 tahun. Kalau sekarang ada anak lagi, ketika dia usia 20 tahun, saya dah 67 tahun pada masa itu”

“Nak cakap dah tak nak pun tak boleh juga sebab itu rezeki. Saya fikir masa depan, siapa nak bayar yuran universiti dan sebagainya. Lainlah kalau masa tu saya boleh bekerja. Entah-entah saya pun tiada dah,” jelasnya.

Terdahulu Yusry dan Lisa telah berumah tangga pada 2013. Hasil perkahwinan mereka dikurniakan dua cahaya mata, Yahaira Leanne berusia 5 tahun dan Yusof Leonne yang kini berusia 3 tahun. (rtky/w)


Isteri PU Abu Kongsi Cerita Bersalin Tanpa Suami Disisi

Meskipun rumah tangganya dikatakan sedang berantakan, isteri Pencetus Ummah (PU) Abu Sufyan iaitu Hana Azraa sempat berkongsikan pengalamannya bersalin anak kedua tanpa suaminya disisi.

Menerusi Instagram, Hana berkata dia sememangnya nekad untuk bersalin secara normal memandangkan anak sulungnya, Afifah Aisyah dilahirkan melalui pembedahan cesarean.

BACA: Hana Azraa Sudah Jemu & Muak, Bakal Bercerai Dengan PU Abu

“Alhamdulilah, Mateen ni Hana dapat deliver secara normal. Hana start rasa contraction jam 1 pagi (1 Feb 2020), masa tu dekat rumah baru lepas mandi.

“Tapi Hana still lengah-lengah dan layan lagi atas katil. Sampai satu masa, Hana pergi tandas nak buang air, tiba-tiba turun lendir dan ada darah sikit.

“Apa lagi, memang tak syak lagi. Aku nak beranak dah weh! Lepas tu Hana mandi sekali lagi. Kali ni cewah… Aku shampoo sekali. Bagi wangi wangi apa semua. Ye lah, takkan nak pergi dengan bau yang hapak apa semua.

“Tapi apa yang paling penting jangan lupa SHAVE sebelum nak pergi serah diri dekat hospital tu. Karang kesian doktor tak dapat beza mana satu bulu dan mana satu rambut anak,” ujarnya sambil berseloroh.

Menurut Hana, dia terpaksa mengejutkan bapanya yang sedang tidur jam 4 pagi untuk menghantarnya ke hospital bersalin. Hana turut meluahkan rasa kasihan terhadap bapanya yang terpaksa menghantarnya.

“Kalut sana kalut sini dah nak pukul 4 pagi. Masa ni Hana buang air then darah turun sekali lagi. Tapi kali ni macam banyak sikit.

“Gelabah teruslah apa lagi. Bukan risau apa tau. Memikirkan anak dalam perut ni ja. Takut jantung dia lemah ka, terbelit tali pusat ka, terberak dalam perut ka. Kita mana nak tahu.

“So pukul 4 pagi Hana terus kejut ayah dan minta bawa pergi hospital. Kesian bapak aku weh. Terkebil kebil pagi pagi buta dok sedap tidoq Hana kejut bangun.

Dalam pada itu, Hana memberitahu dia tidak mengambil ubat penahan kesakitan (epidural) sepanjang proses bersalin kerana mahu merasai nikmat melahirkan anak secara normal.

Diakhir perkongsian itu, Hana meluahkan rasa syukur meskipun dirinya hina dan penuh dosa namun proses melahirkan cahaya mata keduanya itu dipermudahkan Allah.

Terdahulu, kisah rumah tangga PU Abu menjadi perhatian umum apabila bekas isterinya, Ain ‘Afini mendedahkan telah diceraikan suaminya ketika sarat hamil selepas memilih untuk bernikah dengan Hana.


Mark Adam Dedah Pernah Dihasut Keluar Islam

Sudah hampir 17 tahun memeluk Islam, penyanyi Mark Adam mengakui turut berdepan dengan cabaran apabila keputusannya masuk Islam dipersoal serta dihasut untuk keluar dari agama Islam.

Menurut Mark, rakan-rakanya di Filipina juga sering bertanyakan sebab mengapa dia memeluk Islam serta memintanya kembali ke agama asalnya iaitu Kristian.

“Apabila sudah masuk Islam pernah juga saya dihasut keluar Islam, antaranya kawan-kawan saya di kampung. Mereka keliru, agama apakah ini, kenapa masuk? Baliklah…,” katanya.

Mark atau nama Islamnya, Fikri Mark Adam juga mengakui pernah mengajak individu lain untuk memeluk agama Islam termasuk ibunya, Florenda Macaraig Echivarre.

“Kawan-kawan, keluarga misalnya emak saya, pernah juga saya ajak untuk masuk Islam. Tetapi mak saya contohnya akan ada banyak pertanyaan, jadi saya tunggu terlebih dahulu,” kongsinya.

Mark mendirikan rumah tangga dengan Nor Azah Redzuan yang merupakan rakyat Malaysia dan pengurus beliau sejak tahun 2003. Mark sudah lebih 19 tahun menetap di Malaysia.


“Aishah Terhegeh-hegeh Sangat Nak Harta, Tak Sama Kes Azwan”

Minggu lalu hangat diperkatakan mengenai,Datuk Seri Vida ingin menyaman pengacara sensasi, Azwan Ali susulan tindakannya menghina usahawan kosmetik itu serta anak-anaknya.

Kes tersebut sudah pun selesai apabil Azwan sudah pun memohon maaf secara terbuka. Bagaimanapun, lain pula cerita timbul apabila penyanyi Aishah seakan mengungkit kembali kesnya terdahulu dengan DSV.

Menerusi Instagram, Aishah mengatakan begitulah sakitnya dan rasa terhina apabila permintaan maaf yang diperlekehkan. Susulan statusnya itu, rata-rata netizen percaya bahawa ‘sindiran’ itu ditujukan kepada DSV.

Mengetahui tentang perkara itu, Vida menempelak Aishah yang cuba masuk campur dalam isu kes samannya terhada Azwan Ali. Vida menegaskan, kes Aishah dan Azwan berbeza kerana penyanyi itu disifatkan terhegeh-hegeh mahukan harta.

“Kes Aishah terhegeh-hegeh hendak harta. Ada ke pergi pilih berlian? Tidak ada satu syarikat di dunia bagi peluang pilih berlian satu persatu.

“Saya sahaja yang bagi peluang sebab terhegeh-hegeh sangat. Jadi, jangan samakan kes saya dengan dia dan Azwan. Ini dalam Instagram pun rajin komen,” katanya kepada Malaysia Gazette.

Kemelut antara Vida dan Aishah telah pun berakhir pada Julai tahun lalu apabila usahawan kosmetik itu menyerahkan barangan kemas dan berlian bernilai RM80,000 seperti dituntut oleh Aishah.


Fad & Achey Dikritik Meratap Pemergian Abam Bocey

Hampir 9 tahun bersama, sudah pasti pemergian Allahyarham Abam Bocey memberi kesan besar buat Fad dan Achey. Bagaimanapun, perkongsian mereka mengenai sahabat baik mereka itu dikritik oleh segelintir netizen.

Ada netizen mengatakan roh Allahyarham Abam tidak akan tenang apabila melihat kesedihan yang dikongsikan. Namun, Fad menafikan dia dan Achey meratap kematian Abam tetapi berkongsikan kenangan kerana mereka rindu.

BACA: “Dia Belanja Makan Satu Kedai, Tanggung Dana Ceramah Ustaz Keliling Negeri”

“Kami bukan merintih atau meratap, malah tak paksa blog atau mana-mana media untuk memuat naik sebarang entri mengenai apa yang kami kongsikan.

“Kalau mereka kongsi bermakna mereka turut merindui akan kenangan dengan arwah. Kami kongsi kenangan dengan arwah pun sebab kami rindu.

“Kalau tak suka boleh sekat atau ‘unfollow’ kami. Lagi elok daripada dapat dosa sia-sia. Saya tiada niat marah atau benci. Semoga anda semua sentiasa dirahmati Allah,” tulisnya.

Dalam pada itu, PU Azman turut menjelaskan mengenai perkongsian gambar arwah yang ada kalanya menjadi pertikaian sesetengah pihak. Jelasnya, perbuatan orang yang masih hidup tidak akan memberi kesan kepada individu sudah meninggal dunia.

Isnin lalu, Abam atau nama sebenarnya, Syed Umar Mokhtar yang meninggal dunia selepas mengalami demam panas selama beberapa hari.


Elfira Loy Letak Syarat Jika Mahu Sentuh Anaknya

Setiap ibu bapa pasti inginkan yang terbaik untuk anak mereka termasuklah, Elfira Loy yang tidak menghalang peminat mahupun orang luar menyentuh anaknya Muhammad Rayyan Khalaf kini berusia empat bulan.

Bagaimanapun, Elfira meletakkan syarat agar individu tersebut membersihkan tangan terlebih dahulu sebelum menyentuh anaknya.

“Saya pun sukakan bayi akan rasa nak pegang kalau jumpa tetapi sebagai seorang ibu saya akan sediakan sanitizer.

“Jadi, nak pegang boleh tetapi kena ‘sanitize’ dulu. Tetapi saya tidak menghalang sesiapa menyentuh anak saya pun,” katanya kepada HLive.

Hampir empat bulan bergelar ibu, Elfira menyifatkan putera kesayangannya itu sentiasa memudahkan kerjanya, malah tidak rasa susah untuk membawa Rayyan ketika bekerja.

“Hidup saya gembira dengan kehadiran Rayyan dan tak susah pun bawa dia bekerja tetapi perlulah tempat yang bersesuaian sahaja. Saya tak pernah tak tidur malam, Rayyan sangat menyenangkan.

“Dari berpantang lagi saya ajar dia bangun dua kali kemudian tidur balik. Itu sebablah saya senang bawa dia kemana-mana,” katanya.

Elfira dan suami, Khairol Faris Anuar mendirkan rumah tangga pada 1 Januari 2019 dan dikurniakan seorang cahaya mata, Muhammad Rayyan Khalaf pada Oktober lalu.


Berehat Mengacara, Siti Elizad Mulakan Rawatan IVF Hari Ini

Seperti kita tahu, pelakon dan pengacara Siti Elizad berharap agar dikurniakan cahaya mata tahun ini walaupun pernah menjalani pembedahan membuang ovari sebelah kiri.

Nampaknya, Elizah mengumumkan bakal berehat seketika daripada mengacarakan program bual bicara Mingguan Wanita bermula Jumaat lalu demi menjalani rawatan persenyawaan in-vitro (IVF) bermula hari ini.

Hari ni hari terakhir @elizadsharifuddin di Mingguan Wanita kerana bermula esok, Ejad mulakan perjalanan untuk rawatan IVF. Doakan Ejad dikurniakan rezeki anak ye. Aminnnnn.. #SinarKongsi

A post shared by  SINAR (@sinar_my) on Feb 13, 2020 at 11:26pm PST

Perkara itu dimaklumkan olehnya menerusi Instagram Sinar FM. Menurutnya lagi, dia mengambil keputusan untuk tidak lagi mengendalikan program buat untuk memberi tumpuan kepada rawatan.

Elizad turut kelihatan sebak ketika mengumumkan perkara itu serta meminta agar orang ramai mendoakan yang terbaik untuk rawatan tersebut.

Elizad dan suami, Shamsul Baharin Rahman sudah mendirikan rumah tangga sejak 2015 dan masih menantikan zuriat sulung mereka.


Joy Revfa Pilih Lelaki Bijak Dalam Perniagaan, Tinggi Ilmu Agama

Sekian lama solo selepas bercerai dengan penyanyi Hafiz Hamidun pada 2017, usahawan kosmetik, Joy Revfa mengakui bakal menamatkan zaman jandanya dalam masa terdekat.

Joy atau nama sebenarnya Siti Arifah Mohd Amin berkata dia akan mendedahkan identiti jejaka itu pada hari pernikahan mereka. Namun, Joy berkata jejaka tersebut bukanlah orang yang sama dengan yang diperkatakan sebelum ini dimana mereka sudah berpisah sejak tahun lalu,

“Ya, memang betul saya akan bertunang dengan seseorang tidak lama lagi tetapi identiti individu tersebut saya perlu rahsiakan sehingga hari pernikahan kami nanti.

“Bukan apa, takut nanti terlalu berkongsi, ada perkara yang tidak baik berlaku. Kita tak tahu apa akan terjadi di masa hadapan. Jadi, lebih baik saya memilih untuk merahsiakan terlebih dahulu. Cuma setakat ini saja yang saya boleh kongsikan.

“Insya-Allah akan berkongsi berita gembira sebelum majlis berlangsung nanti. Yang pasti, bakal tunang saya bukan individu yang sama dengan sebelum ini. Saya dengan bekas kekasih sudah berpisah sejak tahun lalu,” katanya kepada mStar Online.

Dalam pada itu, Joy berkata dia inginkan pasangan hidupnya selepas ini seorang yang berpengatahuan luas dalam dunia perniagaan serta tinggi ilmu agama agar dapat membimbingnya.

“Saya lebih memilih seorang lelaki yang lebih bijak dalam perniagaan dan mempunyai pengetahuan tinggi ilmu agama supaya dia dapat membimbing serta berkongsi ilmu dengan saya sebagai seorang suami,” ujarnya.

Sebelum berkahwin dengan Hafiz Hamidun, Joy pernah mendirikan rumah tangga dan mempunyai seorang anak lelaki bernama Arryan Firdaus yang kini berusia empat tahun.


“Dia Belanja Makan Satu Kedai, Tanggung Dana Ceramah Ustaz Keliling Negeri”

Pemergian Allahyarham Abam Bocey bukan sahaja memberi kesan besar pada ahli keluarga dan juga teman rapatnya malah rakan-rakan artis dan para peminat turut bersedih di atas kehilangan insan hebat itu.

Malah, satu demi satu ‘rahsia’ serta amalan kebajikan yang dilakukan oleh arwah terbongkar selepas meninggal dunia sekaligus menjawab persoalan mengapa pelawak itu sangat disayangi ramai.

Adiknya iaitu pelawak Ali Puteh mengakui abangnya itu banyak melakukan amal jariah tetapi tidak didedahkan kepada umum. Ali menyifatkan Abam seorang yang sangat pemurah dan tidak pernah berkira.

“Benda ini dia tak pernah heboh pada sesiapa, dia tak pernah tunjuk atau beritahu orang. Dia pernah kata dekat saya bua apa nak tunjuk nanti jadi tak best.

“Dia buat bukan sebab banyak duit tapi sebab dia memang pemurah. Kena tipu pun ada tapi dia kata tak apalah Allah ada.

“Saya tahu dia ada tanggung anak-anak yatim, Abam tak panggil sumbangan tapi dia kata duit belanja untuk adik-adik dia, selalu bertanya pasal adik-adiknya dah makan ke belum dan minta saya hantarkan makanan ke pusat tahfiz berhampiran rumah,” katanya.

Bukan itu sahaja, Ali berkata abangnya selalu bersedekah dengan membelanja makan meskipun tidak mengenai orang tersebut. Malah, Abam pernah belanja makan satu kedai sempena hari jadinya Januari lalu.

“Dia pernah pergi kedai mamak dan semasa itu ramai pelanggan, dia tak intai pun siapa ada dalam kedai tu, dia panggil pekerja suruh kira untuk semua orang yang makan dalam kedai itu dan bayar tapi dia minta orang kedai jangan beritahu dia belanja,” katanya.

Ali juga memberitahu dia juga baru tahu Abam ada membantu memberikan dana pada seorang ustaz untuk menyampaikan dakwah di Pahang dan pekara itu didedahkan oleh Pencetus Ummah (PU) Azman.

“PU Azman telefon saya dan dia diam sahaja, saya tanya kenapa diam, rupanya dia menangis dan meraung. Dia menyampaikan pesanan kawannya, Ustaz Anaz iaitu seorang penceramah bebas dari Pahang.

“Katanya pergerakan Ustaz itu menyampaikan ceramah dan kuliah ditanggung oleh arwah Abam. Itu sebab PU Azman menangis, bayangkan kita bukan belanja orang pergi bercuti tapi dia tanggung untuk kuliah agama,” katanya.


“Saya Tak Tahu Mana Silapnya Asyik Ditipu Lelaki”

Meskipun sudah beberapa kali hubungan cinta yang dibina gagal di tengah jalan, namun keinginan Zulin Aziz untuk berumah tangga dan melahirkan zuriat tidak pernah padam.

Zulin mengakui dia tidak tahu dimana silapnya sehingga sering ditipu oleh insan bernama lelaki. Ujarnya lagi, namun apabila dia sudah ‘move on’ mereka hadir semula meluahkan rasa rindu dan managih cintanya.

“Saya tidak tahu mana salah dan silapnya. Seumur hidup, saya kerap ditipu insan bernama lelaki. Hingga saya pernah meluahkan perasaan pada mama, enggan lagi memikirkan soal jodoh dan hanya mahu fokus pada kerja.

“Apabila hati sudah mula menyayangi, lelaki yang dicintai hilang tanpa khabar berita. Situasi ini kerap berulang setiap kali saya menjalin hubungan cinta.

“Tetapi, apabila saya sudah ‘move on’ dan mula melupakan, mereka hadir semula menyatakan perasaan sayang dan rindu. Bagaimanapun, sudah terlambat,” katanya kepada BH Online.

Zulin akui tertekan apabila ada menuduhnya terdesak mahu berumah tangga. Zulin turut berkongsi, dia kerap didatangi wanita tua yang mengusap wajahnya dengan penuh rasa kasihan ketika tunaikan umrah tahun lalu.

“Saya malu dan tertekan apabila netizen menuduh saya bukan-bukan. Kenapa setiap kali terpacul kisah jodoh, saya dituduh terdesak? Sedangkan, ramai yang melakukan perkara yang sama tetapi tidak pula dikecam.

“Saya diburu kebimbangan dan tanda tanya diri adakah wanita tua nampak sesuatu yang tidak baik pada diri saya? Saya takut dan menangis. Sebelum ini, ada yang pernah menegur termasuk golongan alim yang mengatakan saya sakit.

“Saya tiada sebarang masalah, sebaliknya berasakan saya sihat walafiat. Jika benar saya dikhianati, kenapa rezeki saya tidak pernah putus? Malah, saya tidak pernah sakit,” katanya.

Dalam pada itu, Zulin berkata andai bertemu dengan lelaki yang serasi dia tidak mahu membuang masa bercinta lama-lama dan mahu terus mendirikan rumah tangga.


Farid Kamil Akui Kawan Jauhkan Diri Sejak Keluar Masuk Penjara

Terpalit dengan beberapa dakwaan kes jenayah sehingga dijatuhkan hukuman penjara tahun lalu, Datuk Farid Kamil mengakui ada beberapa teman rapatnya mula menjauhinya.

Bagaimanapun, Farid berkata dia tidak berkecil hati dengan tindakan individu berkenaan kerana dia juga berharap hidupnya jauh daripada aura negatif.

BACA: Farid Kamil Khatam Al-Quran Dalam Masa 30 Hari Di Penjara

“Kawan-kawan jauhkan diri itu memang ada, itu yang saya harapkan sekarang agar mereka jauhkan diri daripada memberikan vibe negatif dalam hidup saya. Bagi mereka yang kekal bersama saya dan ada juga yang baru datang, terima kasih saya bersyukur sangat.

“Allah sudah tunjukkan dengan jelas apa yang putih dan hitam dalam hidup saya, sekarang ini saya adalah Farid Kamil yang tak sabar nak berdepan cabaran hidup akan datang,” katanya kepada mStar Online.

Perlaksanaan hukuman penjara 9 bulan kini ditangguhkan, Farid berkata ia sekaligu memberi peluang kepadanya untuk fokus dengan filem terbaru arahannya, Remp-it 2 yang dijangka akan ditayangkan Ogos ini.

“Saya sebenarnya tak sabar nak tunggu ‘Remp-it 2’ keluar dulu kerana seluruh keluarga saya bergantung harap dengan filem ini. Ini filem pertama terbitan FKX Film Sdn Bhd dan saya merupakan penerbit, pengarah dan pelakon.

“Malah isteri saya, Diana Danielle turut terbabit sebagai penerbit bersama dan anak saya, Muhammad juga berlakon dalam filem ini,” ujarnya.


Huawei Akan Meningkatkan Lagi Hubungan Anda Bersama Yang Tersayang Dengan Teknologi Terkini

Setiap orang pasti mempunyai teman hidup untuk anda lengkapkan naluri cinta anda. Cuma yang membezakan sesebuah perhubungan itu adalah dari jaraknya. Ada yang bernasib baik mempunyai pasangan hidup jarak dekat dan ada juga yang mempunyai hubungan cinta jarak jauh. Ini yang paling menyedihkan dan kadang-kadang perasaan sunyi itu pasti meyelubungi ruang hati anda.

Yang sedang hangat bercinta tu jangan risau, kali ini kami ingin kongsikan dengan anda 3 cara untuk eratkan lagi hubungan cinta anda terutamanya yang melalui cinta jarak jauh. Setiap percintaan yang anda lalui pastinya anda mengimpikan sebuah hubungan yang kekal lama bukan?

Untuk nak kekal lama tipsnya senang sahaja, anda haru sentiasa berhubung bersama pasangan anda. Kongsikan apa aktiviti harian anda, bercerita sesuatu yang indah, sentiasa menghantarkan video-video menarik mahupun gambar-gambar selfie anda yang memenuhi ruangan memori phone anda tu.

Tapi nak berhubung sudah semestinya harus mempunyai telefon bukan? Kami cadangkan untuk anda memiliki telefon pintar HUAWEI nova 7i yang lengkap dengan ciri-ciri terkini sekaligus membuatkan pasangan anda sentiasa rasa dekat dengan anda.

Bila dah jarang jumpa pastinya anda ingin tatap sepuas hati wajah kekasih anda kan? Alah tak perlu fikir banyak kali ambil sahaja telefon nova 7i tu, on kan video call. Settle! Bergayutlah sepuas hati anda.

Lagi best dengan aplikasi video di nova 7i ini lengkap dengan video ala-ala Tiktok dan kesan AI Beauty yang akan menjadikan wajah anda kelihatan lebih semula jadi. Ha! sebelum terlupa nova 7i ini juga mempunyai fungsi smart slimming video-recording. Jadi bolehlah anda gunakan semasa video call nanti.

Bila bercinta ni, kadang-kadang bab kerja pun boleh tertangguh. Maklumlah cinta itu lebih indah dari segalanya lah katakan. Tapi tahukan ada cara untuk pastikan cinta dan kerja seiring sejalan dan tiada salah satu pun yang akan tertangguh.

Caranya senang sahaja, ambil mana-mana telefon pintar HUAWEI dan sambungkan bersama Matebook D15 dengan menggunakan wireless melalui Multi-Screen Collaboration yang terdapat di Matebook D15 . Masa ini anda boleh acah-acah rajin depan boss anda meskipun anda sebenarnya tengah bermesra bersama tersayang. Sebab anda boleh buka apa sahaja yang ada di telefon pintar anda hanya menggunakan skrin Matebook D15. Sambil-sambil bercinta tu, jangan lupa pula buat kerja kalau tak nak dipecat!

Tapi, kalau anda nak lagi acah-acah rajin sehingga boss tak dapat hidu perbuatan anda, anda boleh menggunakan HUAWEI Watch GT2. Dengan watch GT2 ini anda boleh menjawab panggilan telefon, menyemak mesej, kira degupan jantung dan banyak lagi lah!

Selain dari berhubung, makan bersama, menonton rancangan kegemaraan bersama dan berjumpa sangatlah penting. Lagi-lagi bagi yang melalui cinta jarak jauh. Dengan cara ini anda akan rasakan dunia cinta anda hanya ada anda dan dia sahja.

Nak lagi best dan feeling berdua tanpa gangguan bunyi bising gunakan sahaja HUAWEI FreeBuds 3 yang akan menghindari segala bunyi-bunyi yang tak sepatutnya masuk kedalam halwa telinga anda.

Ha! Sebelum terlupa anda boleh sahaja dapatkan barangan ini di semua outlet HUAWEI. Bersempena dengan Hari Kekasih yang bakal disambut pada 14 Februari ini, Huawei bukan sahaja membuka preorder untuk Nova 7i yang siap percuma HUAWEI Band 4 (selagi stok masih ada), produk baru yang lain juga sedang dijual pada hari tersebut. Antaranya:

– HUAWEI Nova 5T dengan warna baru Crush Green cuma RM1,399

– MateBook D 15 Versi Baharu (8GB + 256GB) dijual dengan harga RM2,299

Jika anda membeli produk HUAWEI yang terpilih pada 10 sehingga 16 Februari, anda bakal memenangi tiket percutian ke Maldives bernilai sehingga RM36,000! Terhad kepada 3 pasangan sahaja.

Hanya mengimbas kod QR, jawab soalan dan isikan butiran peribadi anda dan lampirkan resit pembelian anda. Pemenang akan diumumkan di Facebook HUAWEI pada 14 Mac 2020.

Jangan tak tahu, HUAWEI juga sedang menawarkan pakej yang sesuai untuk semua generasi samada akademi, fitness, travel  dan study smart.

Semua ini dalam pakej Together 2020 HUAWEI SMART LIFE yang menawarkan harga bulanan serendah RM4.87/sehari. Nak tahu lebih lanjut tekan di sini.

Dengan HUAWEI semuanya ada. Apa tunggu lagi cepat-cepat lah rebut peluang ini. Yang nak buat pre-order nova 7i tu boleh layari laman rasmi ini atau anda boleh terjah mana-mana outlet HUAWEI berderkatan anda untuk buat tempahan. Menariknya, bagi anda yang membuat tempahan akan menerima Huawei Band 4 secara percuma (selagi stok masih ada).


Gaya Seperti Tak Pakai Seluar, Netizen Kritik Pemakaian Izara Aisyah

Menghitung hari sebelum melahirkan bayi perempuan dijangka April depan, Izara Aisyah telah mengadakan majlis ‘baby shower’ yang berlangsung dengan cukup meriah sekali, dihadiri keluarga dan rakan terdekat semalam.

Rata-rata netizen memuji Izara yang kelihatan berseri-seri dan anggun, bagaimanapun cara pemakaian pelakon itu menimbulkan rasa kurang senang netizen yang mengkritik pakaiannya itu tidak sesuai untuk seseorang yang bakal bergelar seorang ibu tidak lama lagi.

Mengenakan blaus dres berwarna putih yang dipadankan dengan dengan jaket berkotak pada bahagian luarnya, netizen mengatakan pakaiannya itu dilihat terlalu seksi serta tidak sesuai dengan ibu mengandung.

Menerusi gambar yang dikongsikan di Instagram Datuk Seri Siti Nurhaliza, netizen meluahkan rasa kesal terhadap pakaian Izara itu kerana yang lain kelihatan sopan serta meminta pelakon itu melabuhkan pakaiannya.

Izara mendirikan rumah tangga bersama Adib Khalid pada 17 November 2017 bakal menimang cahaya mata perempuan dan dijangka bersalin pada April nanti.


“Mana-Mana Rumah Tangga Pun Akan Ada Ujian”

Susulan kontroversinya didakwa berlaku curang, rumah tangga Pencetus Ummah (PU) Abu Sufyan kini sedang berantakan apabila isterinya, Hana Azraa mengakui mereka sudah membawa haluan masing-masing dan dalam proses untuk bercerai.

Bagaimanapun, lain pula yang dikatakan oleh PU Abu yang memaklumkan hubungan rumah tangganya dengan Hana tiada masalah dan mereka masih suami isteri. Malah, PU Abu juga menafikan dia berlaku curang.

BACA: Hana Azraa Sudah Jemu & Muak, Bakal Bercerai Dengan PU Abu

“Tidak berlaku apa-apa kecurangan. Doa yang baik-baik buat kami. Apapun, ini ujian Allah buat saya.

“Saya kena kuat dan sabar. Mohon doa yang baik-baik buat kami. Dalam mana-mana rumah tangga pun akan ada macam-macam ujian. Saya tak terkecuali. Doakan segalanya baik-baik sahaja,” katanya kepada Harian Metro.

Januari lalu, Hana Azraa mendakwa kononnya suaminya bermain kayu tiga serta turut mendedahkan foto seorang wanita tidak bertudung sebagai skandal baru suaminya.

Bagaimanapun, PU Abu menafikan perkara itu serta menjelaskan perkara yang disebarkan Hana itu adalah spekulasi semata-mata. Malah, Abu menyifatkan isterinya bertindak sedemikian mungkin kerana emosi ketika hamil.


Hana Azraa Sudah Jemu & Muak, Bakal Bercerai Dengan PU Abu

Awal tahun ini, rumah tangga apabila Pencetus Ummah (PU) Abu Sufyan menjadi bualan ramai apabila isterinya Hana Azraa mendedahkan suaminya berlaku curang serta mendedahkan foto seorang wanita yang didakwa sebagai skandalnya.

Terbaru, Hana yang baru melahirkan cahaya mata hasil perkongsian hidup dengan pendakwah bebas itu memaklumkan bahawa dia dan PU Abu sudah sepakat untuk membawa haluan masing-masing kerana tiada lagi persefahaman.

“Berkaitan hubungan di hujung tanduk, apa yang boleh saya cakap ialah kami bagi kedua belah pihak sudah sepakat nak bawa haluan masing-masing.

“Dah tak boleh nak diteruskan lagi kot dan lebih baik bawa haluan sendiri. Jodoh kami tak lama, sebab dah tak ada persefahaman,” katanya kepada Harian Metro.

Tegasnya, isu yang berlaku dalam rumah tangganya bukanlah perkara baru dan mengakui sudah mula jemu dan muak untuk dengan keadaan itu. Katanya lagi, mereka akan menguruskan proses perpisahan mengikut prosedur mahkamah.

“Isu dihadapi kami ini, sejujurnya bukan baru lagi. Saya dah hadap lama hingga jadi jemu dan muak.

“Untuk saya terus bertahan lama-lama pun rasanya tak perlu lagi. Tak boleh menjana apa-apa pun untuk saya dan anak-anak. Lebih baik, kita bangun je la,” katanya.

Mengulas mengenai dakwaan netizen yang mengatakan apa yang berlaku dalam rumah tangganya itu adalah kifarah buatnya, Hana berkata dia sudah tidak peduli dengan apa yang orang katakan.

“Memang tak dinafikan, sebelum ini ramai orang cakap macam itu (kifarah sebagai balasan ambil hak orang lain). Tapi, biarlah sebab mereka tidak berada di tempat saya. Mereka (warganet) tak tau pun apa yang saya lalui dan hadap,” katanya.

Terdahulu, kisah rumah tangga PU Abu menjadi perhatian umum apabila bekas isterinya, Ain ‘Afini mendedahkan telah diceraikan suaminya ketika sarat hamil selepas memilih untuk bernikah dengan Hana.


Sajat Mengaku Solat Di Saf Wanita, Salam Jemaah Wanita Lain Berlapik

Masih hangat diperkatakan mengenai kontroversi Nur Sajat atau nama sebenarnya Muhammad Sajjad Kamaruz Zaman yang lengkap bertelekung ketika menunaikan umrah, sehingga kini status jantinanya masih menjadi pertanyaan ramai.

Meskipun Mufti Wilayah Persekutuan Datuk Seri Dr Zulkifli Mohamad Al-Bakri mendakwa status jantina Sajat sudah disahkan sebagai seorang lelaki, namun sukar untuk mendapat pengakuan rasmi daripada empunya badan.

Selepas seminggu pulang dari menunaikan umrah, Sajat akhirnya tampil menjawab segala persoalan mengenai kontroversinya tidak melakukan ibadah umrah mengikut fitrah asalnya menerusi Harian Metro.

Masih tidak mengakui dirinya sebagai seorang lelaki, Sajat mengakui dia menunaikan solat di saf wanita dan beranggapan kehadirannya itu tidak mengganggu jemaah lain.

Sajat berkata lagi, dia mengelak daripada menyentuh jemaah wanita dan jika bersalaman pun berlapik menggunakan tudung.

“Memang saya solat di saf wanita, saya buat ibadah dan tidak mengganggu jemaah lain. Saya tahu batas-batasnya.

“Saya bersama dengan mak saya dan anak-anak saya, kalau ada wanita nak bersalam pun saya berlapik guna tudung,” katanya.

Pendedahan oleh Sajat itu mendapat perhatian ramai netizen yang mengatakan jika benar dirinya wanita mengapa perlu berlapik apabila bersalaman dengan wanita lain. Malah, netizen berkata Sajat sendiri sudah membocorkan rahsianya sendiri kepada umum mengenai identiti sebenarnya.

Terdahulu, Sajat memaklumkan dia bersedia bertemu Jabatan Kemajuan Islam Malaysia (JAKIM) bagi menyelesaikan isu identitinya. Ujarnya, bukannya dia tidak mahu membuat pemeriksaan perubatan di hospital tetapi dia tidak diberikan sebarang surat sokongan daripada JAKIM.


“Mungkin Allah Tahu Kami Belum Sedia Bergelar Ibu Bapa”

Hampir tiga tahun melayari bahtera rumah tangga, Hazama dan isterinya, Genervie Kam tidak melatah apabila sering ditanya mengenai soal zuriat. Hazama berkata dia tidak berputus asa sekiranya belum dikurniakan cahaya mata.

Menurut Hazama, dia percaya Allah akan kurniakan zuriat apabila sampai masanya nanti. Ujarnya lagi, pasti ada sebabnya mereka belum dihadiahkan cahaya mata lagi dan mungkin Allah tahu mereka masih belum bersedia.

“Saya bersyukur dan berserah pada qada dan qadar. Sekiranya Allah nak beri saya anak, saya gembira. Jika Dia tak bagi lagi buat masa ini adalah sebabnya.

“Mungkin Allah tahu saya dan isteri masih belum bersedia menggalas tanggungjawab sebagai ibu bapa. Saya tidak mahu jadikan anak itu sebagai satu trend. Apabila tiba masa yang tepat, mungkin Allah akan hadiahkan kami zuriat,” katanya kepada MH.

Kata Hazama lagi, tugas sebagai ibu bapa bukanlah sesuatu yang mudah kerana bertambah lagi tanggungjawab. Katanya, dia tetap reda jika tidak dikurniakan zuriat sekalipun.

“Pada awal perkahwinan bukan sebab saya nak anak, tetapi saya sangat mencintai isteri saya. Anak itu adalah bonus. Lain pula tanggungjawabnya pada isteri dan anak.

“Sekiranya saya patut dapat anak, alhamdulillah. Jika saya tak dapat anak sekalipun, saya tetap reda dengan ketentuan Illahi. Jadi apa yang saya lakukan sekarang ini saya gembira dengan kehidupan saya kini,” katanya.


Izara Aisyah, Suami Bakal Timang Anak Perempuan

Dijangka bakal melahirkan anak sulung April depan, Izara Aishah dan suami, Adib Khalid bakal menimang cahaya mata perempuan.

Perkara itu dikongsikan oleh Datuk Seri Siti Nurhaliza menerusi akaun Instagram miliknya ketika menghadiri majlis Baby Shower Izara yang berlangsung semalam. Siti turut mendoakan agar proses melahirkan kelak dipermudahkan dan berjalan dengan lancar.

Pernyanyi nombor satu negara itu turut berkongsikan foto menarik sekitar majlis yang bertemakan warna hijau pudina itu.

Turut hadir sama ibu mertua Izara, Datin Seri Tengku Zawyah, kakak iparnya, Tya Ariffin dan rakan baiknya, pelakon Farah Nabilah.

Pada 1 Januari lalu, Izara mengumumkan bahawa dirinya sedang hamil enam bulan. Izara berkata dia mengambil masa untuk berkongsikan berita gembira itu kerana di fasa awal kehamilan segala-galanya boleh berlaku.

Untuk rekod, Izara dan Adib Khalid mendirikan rumah tangga pada 17 November 2017.


Gembira Dalam Duka, Ali Puteh Sebak Isteri Disahkan Hamil

Dikala sedang berduka di atas pemergian abang kesayangannya, Allahyarham Abam Bocey Isnin lalu, terselit kegembiran buat Ali Puteh apabila isterinya, Melati Fitri Abdullah kini sedang hamil enam minggu.

Berita gembira itu disambut dengan penuh kesyukuran. Dalam pada sama, Ali terkenangkan jika arwah Abam masih lagi disisinya pasti dia akan gembira dengan perkhabaran tersebut.

“Syukur pada mu Ya Allah, sesungguhnya Dia-lah sebaik-baik perancang. Hanya itu yang mampu saya ungkapkan buat masa ini. Di kala saya sedang berduka, Dia berikan kegembiraan buat kami sekeluarga.

Betapa hebatnya aturan Allah, Dia gantikan arwah Ainul dalam masa yang tidak terduga ini. Cuma, kalau arwah Abam ada dia pasti sangat gembira dan teruja,” katanya sebak.

Ditanya mengenai kandungan isterinya, Ali memberitahu pemeriksaan berkala akan dilakukan mengikut prosedur seperti biasa. Namun, Ali berkata untuk kandungan kali ini akan diberikan lebih perhatian.

“InsyaAllah, kami akan pergi ke klinik dan jalani pemeriksaan macam ibu hamil lain. Cuma bezanya kali ini, mungkin isteri akan diberikan lebih perhatian kerana pernah ada ‘history’ (anak mengalami jantung berlubang).

“Apa pun terima kasih kepada anda semua yang telah banyak mendoakan kami sekeluarga, hanya Allah SWT yang dapat membalasnya,” katanya.

November tahun lalu, Ali kehilangan puteri keduanya, Sharifah Nur Ainul Mardhiah yang disahkan meninggal dunia kerana jantung berlubang dan mengalami masalah injap jantung terbalik.


“Anak Abam Sudah Mula Tercari-Cari Bapanya”

Sudah empat hari pemergian Allahyarham Abam Bocey, adik kepada Abam iaitu Ali Puteh berkata anak arwah abangnya, Syed Uthman Hamzah Al-Juffrey yang kini berusia lapan bulan sudah mula tercari-cari bapanya.

Menurut Ali, anak abangnya itu lebih banyak diam dan tidak meragam. Malah, kakak iparnya yang juga balu arwah, Siti Nurhidayah Mohd Ali juga banyak mendiamkan diri.

“Anak arwah sudah mula tercari-cari bapanya. Sudah hari keempat, kakak ipar lebih banyak diam. Begitu juga dengan anaknya yang tidak meragam. Dia sama macam Abam yang banyak diam.

“Cuma, dia sudah mulai tercari-cari sebab sampai sekarang rumah sentiasa dipenuhi orang menziarah. Dari pagi sampai malam. Mungkin dia pun hairan kenapa setiap hari ramai orang. Tapi, disebabkan dia masih kecil jadi tidak tahu apa yang berlaku,” katanya kepada Harian Metro.

Ali turut berkongsikan pesanan terakhir yang diterima daripada arwah supaya menjaga ibunya yang kini tidak sihat dan terpaksa berkerusi roda. Seminggu sebelum pemergiannya arwah ada memberitahu ibunya bahawa jiwanya kosong.

“Arwah pergi mengejut tanpa sebarang pesan. Namun, minggu lalu dia ada cakap kepada emak yang jiwanya kosong dan tidak fikir apa-apa lagi. Dia juga pesan kepada emak dan sampaikan pada saya supaya banyak rehat. Jangan terlalu penat bekerja.

“Malah, minggu lalu juga dalam kumpulan Whatsapp keluarga, dia mengatakan sekarang giliran saya menjaga emak pula. Jangan lupa bagi emak makan ubat. Saya jawab, okay dan tidak ada masalah. Kebetulan emak sudah sebulan tinggal di rumah saya,” katanya.


Gaya Tudung ‘Beanie’ Yuna Dikritik Tak Tutup Aurat, Nampak Leher

Pasti ramai masih ingat lagi dengan penampilan penyanyi terkenal, Yuna di awal kemunculannya di dalam industri hiburan tanah air yang menggayakan tudung bawal. Kemudian Yuna tampil dengan imej turban.

Meskipun imej turbannya itu sering dikritik kerana tidak melambangkan ciri seorang Muslimah, namun Yuna tidak mempedulikan apa yang diperkatakan netizen. Namun, baru-baru ini Yuna dilihat bertukar imej dengan menggayakan Beanie pula.

Meskipun ramai yang memuji imej tersebut yang kelihatan cantik, namun ada yang kurang senang melihat gaya tersebut yang menampakkan bahagian lehernya. Malah ada yang menyangkakan tudung yang digayakan itu seperti rambut.

Tidak kurang juga ada netizen meluahkan rasa rindu untuk melihat penampilan Yuna di awal kemunculannya yang dilihat lebih cantik dan nampak sopan. Bagaimanapun, ada yang mengatakan fesyen seperti ini lebih baik berbanding turban yang lebih nampak leher, telinga dan rambut.

Dalam pada itu, ada yang meluahkan rasa bimbang jika suatu hari nanti giliran Yuna pula membuat keputusan untuk tidak lagi berhijab. Apa pun kita doa yang baik-baik sahaja dan jangan asyik beri komen negatif sahaja.


Sajat Berazam Mahu Tunai Umrah Setiap Tahun

Meskipun dikecam teruk susulan tindakannya berpakaian wanita dan lengkap bertelekung ketika menunaikan ibadah umrah baru-baru ini, namun ianya tidak mematahkan azam Nur Sajat untuk memunaikan ibadah umrah setiap tahun.

Menurut Sajt lagi, dia juga menyimpan impian untuk membawa lebih ramai lagi untuk menunaikan umrah terutama mereka yang banyak membantu perniagaannya. Ujarnya lagi, dia sangat tenang ketika berada di Tanah Suci.

“Apa yang boleh saya cakap saya cukup tenang di sana. Memang saya sudah berniat dari tahun ke tahun untuk ke sana lagi,” katanya kepada The News Malaysia.

Berkongsikan pengalamannya ketika menunaikan umrah, Sajat meluahkan rasa syukur kerana dapat menunaikan ibadah tanpa gangguan meskipun menjadi mangsa apabila ada individu yang menangkap gambarnya secara curi-curi.

“Saya tidak tahu mereka yang mengambil gambar saya tidak fokus kepada ibadah atau sebaliknya. Maafkan saya tetapi itu yang terdetik ketika melihat gambar-gambar saya. Apapun saya bersyukur dapat menunaikan ibadah walaupun ini kali pertama,” katanya.


“Saya Okay Je Pada Peminat Yang Doakan Kami Bersama”

Minggu lalu hangat diperkatakan apabila timbul desas desus mendakwa Zara sudah menemui pengganti dan dikatakan hangat bercinta dengan pelakon Azlee Khairi yang kini bergandingan dengannya menerusi drama Seadanya Aku.

Zara Zya berkata dia tiada masalah jika ada peminat yang mahu melihat dia dan Azlee bersama dalam dunia realiti. Ujarnya lagi, dia terbuka untuk mengenali sesiapa saja memandangkan dia kini sudah kembali solo.

BACA: Baru Putus Tunang, Zara Zya Hangat Bercinta Dengan Azlee Khairi?

“Saya okey saja kepada peminat yang doakan agar kami bersama. Pintu hati saya terbuka untuk sesiapa saja, tapi tidaklah membuka ruang itu seluas-luasnya untuk orang luar mengenali saya secara dekat.

“Saya masih perlu pilih yang terbaik untuk dijadikan kawan. Namun buat masa ini soal cinta bukanlah hal yang menjadi keutamaan sebaliknya saya sibuk dengan kerja,” katanya kepada Harian Metro.

Zara berkata lagi, dia tahu bahawa peminat suka melihat mereka bersama sejak gandingan mereka menerusi drama Love You Mr Arrogant sebelum ini tetapi ianya tidak semudah itu.

“Saya faham daripada dulu peminat memang nak saya dan Azlee disatukan tapi hakikatnya mana boleh begitu saja.

“Saya ambil setiap komen peminat itu sebagai satu perkara yang baik kerana apabila mereka masih terus memperkatakan mengenai kami maknanya mereka masih sayang dan ambil tahu,” katanya.

Terdahulu, timbul desas-desus mengatakan Azlee sudah kembali solo dan disebab itu dia kembali aktif berlakon. Namun, November tahun lalu Azlee mengatakan dia masih memegang status suami orang, biarpun ada spekulasi mengatakan rumah tangganya sudah musnah.


“Berapa Tahun Saya Pegang Juara Lagu, Salahkah Saya Menegur?”

Susulan kemenangan Naim Daniel di Anugerah Juara Lagu ke-34 (AJL34), hangat diperkatakan apabila pengacara sensasi, Azwan Ali seolah menghina pemenang anuegrah tersebut.

Menerusi status di Twitternya, Azwan atau lebih dikenali dengan gelaran Diva AA turut tidak hairan terhadap penyanyi itu meskipun dinobatkan sebagai juara AJL34 dan menyertakan carutan, ayat penuh makian dalam status tersebut.

Salam Uncle Azwan, terima kasih atas pencerahan ini, tak mengapa jika Uncle Azwan kurang senang dengan lagu “ sumpah “ dari saya. Saya baru sahaja release lagu baru bertajuk “ SEMBAH “ . Harap uncle boleh dengar dan terima, insyaallah. Moga yang baik-baik untuk Uncle Azwan. Allahumma Aamiin. #sembahxnaim

A post shared by  Naim Daniel (@naimdanielx) on Feb 11, 2020 at 2:37am PST

Bagaimanapun, Azwan menjelaskan dia akui memang tidak mengenali Naim Daniel. Ujarnya lagi, salahkah jika dia menegur pemenang AJL memandangkan sudah bertahun dia mengendalikan Juara Lagu terdahulu.

“Berapa tahun saya pegang Juara Lagu, bukan Anugerah Juara Lagu salahkah saya menegur pemenang-pemenang macam Naim Daniel. Tapi ramai cakap lagu Sumpah sangat bagus, okay fine.

“Tapi, salahkah saya menegur sebab saya tak kenal Naim Daniel dan dia pun tak kurang ajar dengan saya,” katanya kepada Malaysia Gazette.

Dalam pada itu, menerusi Astro Gempak, Azwan berkata apa yang membuatkan dia bertambah marah adalah tindakan peminat fanatik Naim yang tidak henti menyerang akaun Twitternya.

“Naim pun tak kurang ajar kenapa peminat dia nak lebih-lebih. Ini budaya melampau.
Saya harap perkara ini dijadikan iktibar dan jika masih ada peminat yang melampau saya bersama peguam tidak teragak-agak untuk ambil tindakan undang-undang.

“Malah punca utama saya sekat akaun Naim juga disebabkan asakan peminat yang ‘menyerang’ di Twitter. Mesej bertubi-tubi masuk, saya tak ada masa nak layan,” katanya.


“Biarlah Suami Nak Cium, Sudah Lama Teman Tak Merasa”

Baru saja melayari bahtera rumah tangga, bagaimanapun perkongsian video oleh Elly Mazlein memaparkan suaminya Mohamad Azlan mencium tengkuk ketika pelakon dan penyanyi itu sedang memasak disifatkan keterlaluan.

Malah ada netizen beranggapan aksinya berlebih-lebihan dan mengada-ngada. Tidak kurang juga ada yang mengatakan biasalah di awal perkahwinan semuanya nampak indah belaka.

Heboran malam x berape menggu ????? Jgn tesembo maggi udoh ?????? . Hey hey kamu mazenahhhh tinahhhh . Klu nak tau Jom ke YouTube channel #duniaellymazlein skrg ya ???????? . Lpas tgk Jgn Lupa subscribe dan tekan ?notifications ya agitchuuuuuu pommmmm ?????

A post shared by  ELSefhia (@iamellymazlein) on Feb 11, 2020 at 6:17am PST

Tidak mudah melatah dengan kecaman dilemparkan netizen, Elly memuat naik satu video membalas semula kutukan dan sindiran dalam loghat Perak dan Kelantan yang ternyata menghiburkan para peminatnya.

“Hey kamu, Maznah Tinah, saya perhati saja kamu. Nak marah pun ada. Tapi malas nak marah. Kita orang Perak tak suka gaduh. Pula sekarang, kita sudah campur Kelantan. ‘Ambo ore Kelate’ juga sekarang ni…

“Kamu, jangan sakit hati. Biarlah suami teman nak cium belakang tengkuk. Sudah lama teman tak merasa. Biarlah teman bahagia. Gedik pun seronok juga kadang-kadang wahai kamu,” kongsinya.

Elly berkata, kata-kata cercaan seorang wanita di media sosial mengenainya tidak memberi kesan padanya. Dalam pada itu, Elly turut berpesan berfikirlah terlebih dahulu sebelum memberikan komen di media sosial.

“Tak apalah, teman tak rasa apa-apapun. Teman tak kisah. Tetapi, kalau nak tulis atau menaip, fikirlah dulu. Kamu, janganlah buat perangai. Biarlah teman nak buat apa sekalipun, usah sakit hati. Apapun kamu, teman tak marah. Teman suka,” katanya.


Mahu Selesaikan Isu Identiti, Sajat Sedia Bertemu JAKIM

Sebelum ini hangat diperkatakan mengenai usahawan kosmetik, Nur Sajat atau nama sebenarnya Muhammad Sajjad Kamaruz Zaman yang berpakaian wanita serta lengkap bertelekung menunaikan umrah sekaligus mengundang kecaman hebat masyarakat.

Susulan isu itu, Mufti Wilayah Persekutuan Datuk Seri Dr Zulkifli Mohamad Al-Bakri mendakwa status jantina Sajat sudah disahkan sebagai seorang lelaki selepas bertemu dengan pihak Jabatan Pendaftaran Negara (JPN).

BACA: “Isu Sajat Tunai Umrah Pakai Telekung Sudah Jadi Isu Kecil ” – Mujahid

Terbaru, Sajat bersedia bertemu Jabatan Kemajuan Islam Malaysia (JAKIM) bagi menyelesaikan isu identitinya. Ujarnya, bukannya dia tidak mahu membuat pemeriksaan perubatan di hospital tetapi dia tidak diberikan sebarang surat sokongan daripada JAKIM.

“Bukan saya tak mahu buat laporan perubatan, sekarang mereka (JAKIM) hanya suruh saya pergi ke hospital tanpa sebarang surat sokongan.

“Kalau betul mereka (JAKIM) nak bantu, mereka sepatutnya keluarkan surat rasmi. Saya tak tahu dengan siapa yang saya perlu rujuk. Kalau hendak tolong, tolonglah betul-betul kalau tidak ia akan berpanjangan,” katanya kepada BH Online.

Sajat juga mendakwa, dia pernah cuba menyelesaikan masalah berhubung identiti dirinya kepada pihak berkuasa, namun, alasan diberi kesnya itu berprofil tinggi. Katanya lagi, dia mahu selesaikan perkara itu selagi ibu bapanya masih hidup.

“Saya pernah kena tipu, bukan saya tak cari jalan penyelesaian. Kalau diikutkan, ibu bapa sudah memberi kerjasama sebaik mungkin sejak saya dilahirkan. Namun, sekarang, saya yang perlu menanggung semua ini sendirian,” katanya.

“Ibu bapa Sajat boleh mengesahkan siapa saya. Tiada orang lain,” katanya.


“Isu Sajat Tunai Umrah Pakai Telekung Sudah Jadi Isu Kecil ” – Mujahid

Minggu lalu hangat diperkatakan mengenai kontroversi jutawan kosmetik Nur Sajat atau nama sebenarnya Muhammad Sajjad Kamaruz Zaman yang berpakaian wanita dan lengkap bertelekung ketika menunaikan umrah sehingga mendapat perhatian pihak kerajaan.

Bagaimanapun, Menteri di Jabatan Perdana Menteri, Datuk Seri Mujahid Yusof Rawa berkata kes berkenaan hanyalah satu isu kecil dan enggan mengulas lanjut mengenai tindakan yang akan diambil terhadap Sajat.

“Isu Sajat ini sudah jadi isu kecil…tiada (komen),” katanya kepada Malaysia Gazette.

Sebelum ini, Mujahid turut melahirkan rasa kecewanya dengan tindakan Sajat dan rakan-rakannya yang telah mencemar imej Islam serta hubungan baik Malaysia dengan Arab Saudi

Terdahulu, pihak agensi pelancongannya yang membawanya mendedahkan Sajat mengaku sebagai lelaki ketika mendaftar, bagaimanapun usahawan itu menukar penampilannya sebagai jemaah wanita yang lengkap bertelekung sebaik sahaja sampai di Mekah.